g

**ކްއާރޓަރމާސްޓަރ ސާރވިސް**

ސަރވިސް ކޯރ

މޯލްޑިވްސް ނޭޝަނަލް ޑިފެންސް ފޯސް

**ސ.ގަން އަދި ސ.ހިތަދޫގައި ތިއްބަވާ ސިފައިންނާއި ތަމްރީންހަދާ ފަރާތްތަކާއި ސ.ގަން އަދި ސ.ހިތަދޫގައި މަސައްކަތްކުރާ ފަރާތްތަކަށް ކައްކާ ކެއުން ތައްޔާރުކޮށްދިނުމުގެ ޚިދުމަތް އަމިއްލަ ތަކެތީގައި ކޮށްދިނުމަށްއެދި ހުށަހަޅާ ފަރާތްތަކަށްދެވޭ މަޢުލޫމާތު**

ސިފައިންނަށް ކައްކާ ކާންދިނުމަކީ ވަރަށް ޒިންމާބޮޑު ބުރަ މަސައްކަތެކެވެ. މި މަސައްކަތް ކުރުމަށް އެމް.އެން.ޑީ.އެފްއިން ޙަވާލުކުރާ ފަރާތަކުން އެއްވެސް މައްސަލައެއްނުޖެހި ވަރަށް ފުރިހަމަ ގޮތެއްގައި މި މަސައްކަތް ކޮށްދޭން ޖެހޭނެއެވެ. މެނޫތަކުގައި ހިމެނޭ ކާބޯތަކެތި ތައްޔާރު ކުރަންޖެހޭނީ ސާފުތާހިރުކަމާއިއެކު ވަރަށްރަނގަޅު ފެންވަރެއްގައެވެ. އަދި އަބަދުވެސް ކާބޯތަކެތީގެ ކޮލިޓީ އެއްފެންވަރެއްގައި ހިފަހައްޓަން ވާނެއެވެ.

މި މަޢުލޫމާތު ޕެކޭޖްގައި (މަރުކަޒުގެ އޮފީސް) މިގޮތަށް ބުނެވިފައި އެވަނީ އެމް.އެން.ޑީ.އެފްގެ ފަރާތުން މި މަސައްކަތް ހިނގާ ނުހިގާގޮތް ބެލުމަށް ކަނޑައަޅަފައިވާ ސަދަން އޭރިއާ ސ.ގަމުގެ އޮފީހަށެވެ.

މިމަރުކަޒުގައި އާއްމުކޮށް ތިބޭ މުވައްޒަފުންގެ އަދަދަކީ:-

* އޮފިސަރުން 08 އާއި 15 އާއި ދެމެދު
* ސާޖަންޓުން މަތީގެ ސިފައިން 40 އާއި 70 އާއި ދެމެދު
* ކޯޕްރަލުން ދަށުގެ ސިފައިން 20 އާއި 50 އާއި ދެމެދު
* އާއްމު މަސައްކަތު މީހުން 10 އާއި 15 ދެމެދު

ނޯޓް: މަތީގައިވާ އަދަދުތަކުގެ ތެރޭގައި މަރުކަޒުގެ ޝޫޓިންގ ރޭންޖުގައި ބަޑިޖަހަން މަރުކަޒަށް ދާ ސިފައިންގެ ޢަދަދުތަކެއް ނުހިމެނޭނެއެވެ. މިމަރުކަޒަކީ ތަމްރީންދޭ މަރުކަޒެއްކަމުން މަތީގައި ދެންނެވިފައިވާ އަދަދުތަކަށް އުނިއިތުރު އަތުވެއްޖެނަމަ އެކަން ހަމަޖައްސައިދޭންޖެހޭނެއެވެ. އަދި ތަމްރީންތައް ހިނގާ މުއްދަތުގައި 75 - 150 އަށްވުރެ ގިނަ މީހުންނަށް އެއްފަހަރާ ޚިދުމަތް ދޭންވެސް ޖެހިދާނެއެވެ. އަދި ތަމްރީނުތަކާ ގުޅިގެން ބާއްވާ ހަފުލާތަކާއި އަދި ތަފާތު ހަރަކާތްތަކުގައި އެއަށްވުރެންވެސް ގިނަ އަދަދެއްގެ މީހުންނަށް ކެއުމާއި ސައި ދޭންޖެހިދާނެއެވެ. މީގެ އިތުރުން އެމް.އެން.ޑީ.އެފް ނުވަތަ ޑިފެންސް މިނިސްޓްރީ އާއި ގުޅިގެން ސިފައިން ފިޔަވާ އެހެން އެއްވެސް ފަރާތަކަށް ކެއުމުގެ ޚިދުމަތެއް ދިނުމަށް އެދިއްޖެނަމަ، އެޚިދުމަތެއް ދިނުމަށް އެދުނީ އެގްރީމަންޓުގައި ހިމެނޭ މެނޫގެ ތެރެއިން މެނޫއަކަށް ކަމުގައިވާނަމަ، އެމެނޫއަށް އެގްރީމަންޓުގައި ކަނޑައެޅިފައިވާ ރޭޓުގައި ކޮށްދޭން ޖެހޭނެއެވެ. ހަމައެހެންމެ، މިމަރުކަޒަކީ ވަރަށްގިނައިން ސިފައިންގެ އިސް ބޭފުޅުންގެ ވަފުދުތަކާއި، ޑިފެންސް މިނިސްޓްރީއާއި ދައުލަތުގެ އެހެން މުއައްސަސާތަކާއި އާންމުންގެ މަތީ ފެންވަރުގެ ވަފުދުތަކުގެ އިތުރުން ބޭރުގެ އަސްކަރިއްޔާތަކުގެ ވަފުދުތައްވެސް ޒިޔާރަތްކުރާ މަރުކަޒެއްކަމުން، އެފަދަ ވަފުދުތަކަށް ކައްކާ ކާންދިނުމަށް މަރުކަޒުގެ އޮފީހުގެ ފަރާތުން އެދިއްޖެނަމަ، އެގްރީމެންޓާ އެއްގޮތަށް އެކަން ކޮށްދޭންޖެހޭނެއެވެ.

1. **މުއްދަތު**

މި މަސައްކަތަށް ހޮވޭފަރާތަކާއެކު އެގްރިމެންޓްކުރެވޭނީ 02 (ދޭއް) އަހަރު ދުވަހުގެ މުއްދަތަށެވެ. ކަނޑައެޅޭ މުއްދަތުގެ ތަފްޞީލް އެގްރީމެންޓްގައި ލިޔެފައި އޮންނާނެއެވެ.

މި މަސައްކަތް ކުރުމަށް ހަވާލުކުރެވޭ ފަރާތުން އެއްވެސް ސަބަބަކާއިހުރެ ޚިދުމަތްދިނުން ހުއްޓާލުމަށް ބޭނުންވާނަމަ ނުވަތަ ކޮންޓްރެކްޓްގެ މުއްދަތު ހަމަވެގެން ޚިދުމަތް ދޭނެ ފަރާތެއް އިޢުލާންކޮށްގެން އެހެން ފަރާތެއް ޢައްޔަންކުރެވި ޚިދުމަތް ދިނުމަށް ހަވާލުކުރެވެންދެން، ކޮންޓްރެކްޓް ކުރެވިފައިވާ ފަރާތުން، ދެމުން ގެންދާ ޚިދުމަތްތަށް މެދު ނުކެނޑި ކުރިއަށް ގެންގޮސްދޭން ވާނެއެވެ.

1. **ކެއުމާއި ސައި ހަމަޖައްސަންޖެހޭ ފަރާތްތައް**

ތަފާތު 03 (ތިނެއް) ފެންވަރެއްގައި ކެއުން ހަމަޖައްސައިދޭން ޖެހޭނެއެވެ. (މިޕެކޭޖާއި އެކު ހިމެނިފައިވާ މެނޫތަކާއި އެއްގޮތަށް)

ހ- އޮފިސަރުން

ށ- އެހެނިހެން ރޭންކް ތަކުގެ ސިފައިން، ތަމްރީންހަދާ ފަރާތްތައް އަދި އާއްމު މުވައްޒަފުން

ނ- ޓްރެއިނީސް

މި ޚިދުމަތް ދިނުމަށް މިމަރުކަޒުގައި އޮފިސަރ މެސް، އޮފިސަރުން ފިޔަވައި އެހެނިހެން ރޭންކްތަކުގެ ސިފައިންގެ މެސްރޫމް އަދި ތަމްރީންހަދާ ފަރާތްތަކުގެ ޓްރެއިނީސް މެސްތައް ވަކިން ޚިދުމަތް ދެވޭގޮތަށް ތައްޔާރުކޮށް ދޭންވާނެއެވެ. އަދި އޮފިސަރުން ފިޔަވާ އެހެނިހެން ރޭންކްތަކަށާއި ޓްރެއިނީސް އަށް ރަމަޟާންމަހުގައި ބޭނުން ކުރާނީ އަދަރޭންކްސް ސިފައިންނަށް ތައްޔާރުކުރެވިފައިވާ މެނޫއަށެވެ. އަދި އާއްމު މުވައްޒަފުންނަށް ކައްކާ ކާންދޭންވާނީ މަރުކަޒުގައި އާއްމު މުވައްޒަފުންނަށް ކައްކާ ކާންދޭންޖެހޭ މަރުކަޒެއްކަމުގައި އެމް.އެން.ޑީއެފް އެޗް.ކިޔު އިން ލިޔުމުން ހުއްދަ ލިބުމުންނެވެ. އަދި ތަމްރީންހަދާ ފަރާތްތަކާއި އާއްމު މުވައްޒަފުންނަށް ކާންދޭންވާނީ އަދަރޭންކްސް ސިފައިންނަށް ހަމަޖެހިފައިވާ މެނޫތަކަށެވެ. ބަޑިޖަހަން މަރުކަޒަށް ދާ ސިފައިންނަށް ޚާއްޞަކުރެވިފައިވާ މެނޫތަކަށް ކެއުން ތައްޔާރުކުރުމަށްފަހު މަރުކަޒުން އަންގާ ތަނަކަށް ކެއުން ގެންގޮސްދޭންވާނެއެވެ.

1. **ކެއުމާއި ސައި ތައްޔާރު ކުރަންޖެހޭ ގަޑިތައް**

**3.1 ޢާއްމުމަސް މަހު-ހުރިހާ ސިފައިންނަށް ކެއުމާއި ސައި ތައްޔާރުކުރަންޖެހޭ ގަޑިތައް:**

ހ. ހެނދުނު ސައި 05:30 ން 08:00 އަށް. - (ސަރުކާރު ބަންދު ދުވަސްތަކުގައި 08:30 އަށް)

ށ. ނުވަ ގަޑި 09:30 ން 10:00 އަށް.) – ދަރިވަރުން 10:30 ން 11:00 އަށް (

ނ. މެންދުރު ކެއުން 12:00 ން 14:00 އަށް.

ރ. ހަވީރު ސައި 15:30 ން 17:00 އަށް.

ބ. ރޭގަނޑު ކެއުން 19:00 ން 21:00 އަށް.

ޅ. ރޭނގަޑު އެގާރަ ގަޑި ސައި 23:00 ން 00:00 އަށް.

ކ. ދަންވަރު ކެއުން 01:00 ން 03:00 އަށް.

މި ގަޑިތަކުގައި މެސްރޫމް ތަކުން ޚިދުމަތް ހޯދުމަށް ނާދެވޭ ފަރާތްތަކަށް ކެއުމާއި ސައި، ޕެކްކޮށްގެން ގެންދަން މަރުކަޒުގެ ފަރާތުން އެދިއްޖެނަމަ، އެކަން އިތުރު ޚަރަދަކާއިނުލާ ހަމަޖައްސައިދޭންވާނެއެވެ.

**3.2 ރަމަޟާން މަހު ކެއުން ތައްޔާރުކުރަންޖެހޭ ގަޑިތައް:**

ހ. ހާރު ކެއުން 00:00 ން 03:00 އަށް.

ށ. ރޯދަ ވީއްލުން މަޣްރިބް ނަމާދުވަގުތުން ފެށިގެން 19:00 އަށް.

ނ. ތަރާވީސް 21:00 ން 22:00 އަށް.

**3.3 ޝައްވާލު މަހު ހަ ރޯދަ ހިފާ، ސިފައިންނަށް ކެއުން ތައްޔާރުކުރަންޖެހޭ ގަޑިތައް:**

ހ. ހާރު ކެއުން 00:00 ން 01:00 އަށް.

ށ. ރޯދަ ވީއްލުން މަޣްރިބް ނަމާދުވަގުތުން ފެށިގެން 18:55 އަށް.

* 1. މަސައްކަތާއި ހަވާލުވި ފަރާތުން، ޚިދުމަތް ދޭންޖެހޭ ފަރާތްތަކަށް، ކެއުމާއި ސައި ތައްޔާރު ކުރަންޖެހޭ ގަޑިތަކަށް ބަދަލެއް ގެންނަންޖެހޭނީ މަރުކަޒުގެ އޮފީހުން ހުއްދަ ލިބިގެންނެވެ.
  2. މަރުކަޒުގެ އޮފީހުގެ ފަރާތުން ޚިދުމަތް ދޭންޖެހޭ ފަރާތްތަކަށް ކެއުމާއި ސައި ތައްޔާރު ކުރަންޖެހޭ ގަޑިތަކަށް ބަދަލެއް ގެންނަން، މަސައްކަތާއި ހަވާލުވިފަރާތުގައި އެދިއްޖެނަމަ، އެކަމެއް ކޮށްދޭންޖެހޭނެއެވެ.
  3. މަސައްކަތާއި ހަވާލުވާ ފަރާތުން، މިއެއްބަސްވުމުގެ ދަށުން ޚިދުމަތް ތައްޔާރުކޮށްދޭންޖެހޭ ފަރާތްތައް ފިޔަވައި އެހެން ފަރާތަކަށް، މަރުކަޒުގެ ތެރެއިން ނުވަތަ މަރުކަޒުގައި ގާއިމުކޮށްފައިވާ ވަސީލަތް ބޭނުންކޮށްގެން ޚިދުމަތް ތައްޔާރުކުރެވޭނީ މަރުކަޒުގެ އޮފީހުގެ ހުއްދަ ލިބިގެންނެވެ.

1. **އަގުތައް**
2. މަސައްކަތާއި ހަވާލުވާ ފަރާތުން، މިއެއްބަސްވުމުގައި އަގު ޖެހުމަށް ކަނޑައަޅާފައިވާ ތަންތަނުގައި އަގުޖަހަންވާނީ ޖީ.އެސް.ޓީ %8 ހިމަނައިގެންނެވެ.

**4.1 ޢާއްމު މަސްމަހު މެސް މެނޫތަކަށް ކަނޑައެޅޭ އަގުތައް (ދިވެހި ރުފިޔާއިން):**

|  |  |  |  |
| --- | --- | --- | --- |
|  | އޮފިސަރުން | އޮފިސަރުން ފިޔަވައި އެހެނިހެން ރޭންކް ތަކުގެ ސިފައިންނާއި ތަމްރީންހަދާ ފަރާތްތައް އަދި އާއްމު މުވައްޒަފުން | ޓްރޭނީސް |
| ދަންވަރު ކެއުން |  |  |  |
| ހެނދުނު ސައި |  |  |  |
| ނުވަގަޑި |  |  |  |
| މެންދުރު ކެއުން |  |  |  |
| ހަވީރު ސައި |  |  |  |
| ރޭގަނޑު ކެއުން |  |  |  |
| ރޭގަނޑު އެގާރަގަޑި ސައި |  |  |  |
| **ޖުމްލަ:** |  |  |  |

|  |  |  |
| --- | --- | --- |
|  | އޮފިސަރުން | އޮފިސަރުން ފިޔަވައި އެހެނިހެން ރޭންކް ތަކުގެ ސިފައިންނާއި ޓްރެއިނީސް އަދި އާއްމު މުވައްޒަފުން |
| ހާރުދަން |  |  |
| ރޯދަވީއްލުން |  |  |
| ތަރާވީސް |  |  |
| **ޖުމްލަ:** |  |  |

* 1. **ރަމަޟާން މަހުގެ މެނޫތަކުގެ އަގުތައް / ޝައްވާލު މަހު ހަ ރޯދައާއި އެކު (ދިވެހި ރުފިޔާ އިން):**
  2. **މުދައްރިބުންގެ 9 ގަޑި މެނޫ އަގު:**

|  |  |
| --- | --- |
| ތަފްސީލް | އަގު |
| 1. ފެންފުޅި 1.5 ލިޓަރ |  |
| 1 މައިލޯ ޕެކެޓް |  |
| 1. ވެފާރ އެޕޯލޯ |  |

**4.4 ބަލިމީހުންނަށް ދޭންޖެހޭނެކަމަށް ލަފާކުރާތަކެތި:**

ބަލިމީހުންގެ މެނޫގައި ހިމެނޭ ތަކެއްޗަކީ ޑޮކްޓަރެއްގެ ނުވަތަ މަރުކަޒުގެ ޞިއްޙީ ޚިދުމަތްތައް ދިނުމަށް މެޑިކަލް ކޯރއިން ކަނޑައަޅާފައި ހުންނަ މެޑިކްގެ ރިކުއެސްޓެއް އޮވެގެން ދޫކުރެވޭނެ ތަކެއްޗެވެ. މިތަކެތީގެ ތެރެއިން ތަކެތި ނަގަން ބޭނުންވެއްޖެނަމަ ދެފަރާތުން އަގަކަށް އެއްބަސްވުމަށްފަހު ބޭނުންވާތަކެތި ނަގާނީއެވެ.

|  |  |
| --- | --- |
| **ބާވަތް** | **ޢަދަދު** |
| ކިރު | 300 އެމް.އެލް |
| ގްރީންސެލަޑް | 01 ޕޯޝަން |
| ކޯންފްލެކްސް / ބަނަސް | 01 ޕޯޝަން |
| ތަރުކާރީ | 100 ގްރާމް |
| ބަލި ރިހަ (ރޯމަހު ދޮންރިހަ) | 300 އެމް.އެލް |
| ފްރެޝް ފުރުޓް | 100 ގްރާމް |
| އީކުއަލް ޝުގަރ | 1. ގްރާމް |

**4.5 ކެއުމާއި ސައިގެ އިތުރަށް ތައްޔާރުކުރަންޖެހޭ ޚާއްޞަ ކެއުންތަކާއި ބުއިންތަކުގެ އަގުތަށް (ދިވެހި ރުފިޔާ އިން):**

|  |  |
| --- | --- |
| ތަފްޞީލް | އަގު |
| އަވެލި ފަރިއްކޮޅު މީހަކަށް |  |
| ވީ.ވީ.އައި.ޕީ ސައިފޮދުގެ މެނޫ މީހަކަށް، ވެއިޓަރުންގެ **ޚިދުމަތާއެކު** |  |
| ވީވީ.އައި.ޕީ ސައިފޮދުގެ މެނޫ މީހަކަށް، ވެއިޓަރުންގެ **ޚިދުމަތް ނުލާ** |  |
| އާދައިގެ ސައިފޮދުގެ މެނޫ މީހަކަށް، ވެއިޓަރުންގެ **ޚިދުމަތާއެކު** |  |
| އާދައިގެ ސައިފޮދުގެ މެނޫ މީހަކަށް، ވެއިޓަރުންގެ **ޚިދުމަތް ނުލާ** |  |
| ސޫޓިންގ ރޭނޖްގައި ބަޑިހާ މީހުންގެ މެނޫ **ޚިދުމަތާއިއެކު** |  |

**4.6 ކެއުމާއި ސައިގެ އިތުރަށް ތައްޔާރުކުރަންޖެހިދާނެ، ކެއުންތަކާއި ބުއިންތައް:**

ކެއުމާއި ސައިގެއިތުރަށް ތައްޔާރުކުރަން ޖެހިދާނެ، ކެއުންތަކާއި ބުއިންތަކުގެ ތެރެއިން އާއްމުގޮތެއްގައި ނަގާތަކެތީގެ ލިސްޓް ތިރީގައި އެވަނީއެވެ. މިނަރަލް ވޯޓަރއަށް ބިލްކުރެވޭނީ ބާޒާރުން ލިބެންހުރިއަގަށް ވަކިފުޅިއަކަށް ގިނަވެގެން %15 (ފަނަރަ އިންސައްތަ) އަދި ކޭހަކަށް ގިނަވެގެން %10 (ދިހައެއް އިންސައްތަ) އެވެ.

* 1. **އާއްމުގޮތެއްގައި ނަގާތަކެތީގެ ލިސްޓް:**

|  |  |
| --- | --- |
| **ބާވަތް** | **ރޭޓް** |
| އައިސް މައިލޯ - ތައްޓެއް |  |
| ފްރެޝް އޮރެންޖް - ތައްޓެއް |  |
| އައިސް ކޮފީ - ތައްޓެއް |  |
| ޖޫސް ތައްޓެއް - އާދައިގެ |  |
| ސޫޖީ ތައްޓެއް - މީހަކަށް |  |
| ބިސް ގަނޑެއް - މީހަކަށް |  |
| ކުޅިކޮށް ފާރޮށި މޮޑުން - މީހަކަށް |  |
| ފޮނިކޮށް ފާރޮށި މޮޑުން - މީހަކަށް |  |
| ކުޅިކޮށް ބިސްކޯދު މޮޑުން - މީހަކަށް |  |
| ފޮނިކޮށް ބިސްކޯދު މޮޑުން - މީހަކަށް |  |
| ވަޅޯމަސް - މީހަކަށް |  |
| ޓޫނާ ފްރައިޑް ނޫޑްލްސް - މީހަކަށް (މަދުވެގެން ޕެކެޓެއްގެ ނިޞްބަތުން) |  |
| ވެޖްޓެބަލް ފްރައިޑް ނޫޑްލްސް - މީހަކަށް (މަދުވެގެން ޕެކެޓެއްގެ ނިޞްބަތުން) |  |
| ވަޅޯމަހު ނޫޑްލްސް - މީހަކަށް (މަދުވެގެން ޕެކެޓެއްގެ ނިޞްބަތުން) |  |
| ބީފް ފްރައިޑް ނޫޑްލްސް - މީހަކަށް (މަދުވެގެން ޕެކެޓެއްގެ ނިޞްބަތުން) |  |
| ޗިކަން ނޫޑްލްސް - މީހަކަށް (މަދުވެގެން ޕެކެޓެއްގެ ނިޞްބަތުން) |  |
| ސޫޕް ނޫޑްލްސް - މީހަކަށް (މަދުވެގެން ޕެކެޓެއްގެ ނިޞްބަތުން) |  |
| ޓޫނާ ފްރައިޑް ރައިސް - މީހަކަށް |  |
| ޗިކަން ފްރައިޑް ރައިސް - މީހަކަށް |  |
| ވަޅޯމަހު ފްރައިޑް ރައިސް - މީހަކަށް |  |
| ބީފް ފްރައިޑް ރައިސް - މީހަކަށް |  |
| ހުނިލީ ރޮއްޓެއް |  |
| ވަޅޯ މަހުގެ މަސްހުނި - މީހަކަށް |  |
| ދަޅު މަހުގެ މަސްހުނި - މީހަކަށް |  |
| ހަނޑުލު ބޮނޑިބަތް - މީހަކަށް |  |
| ޗިލީ ޗިކަން - މީހަކަށް |  |
| ޗިލީ ފިޝް - މީހަކަށް |  |
| ޑެވިލްޑް ފިޝް - މީހަކަށް |  |
| ކުޅި މަސް - މީހަކަށް |  |
| ހަނާކުރި މަސް - މީހަކަށް |  |
| ކުކުޅު ހިކިކޮށް - މީހަކަށް |  |
| އެގް ސޭންޑްވިޗް - މީހަކަށް |  |
| ޓޫނާ ސޭންޑްވިޗް - މީހަކަށް |  |
| ކުކުޅު ފިހެފައި - މީހަކަށް |  |
| އާދައިގެ ރޮއްޓެއް |  |
| އާޓާފުށުގެ ރޮއްޓެއް |  |
| ހުނިލީ ބޯ ރޮއްޓެއް - ޑިސްކް |  |
| ސޮފްޓް ޑްރިންކްސް - ދަޅާފުޅި |  |
| ފަރާޓާއެއް - މީހަކަށް |  |
| ކުޅި ހެދިކާއެއް، ވީ.އައި.ޕީ ފެންވަރުގައި |  |
| ފޮނި ހެދިކާއެއް، ވީ.އައި.ޕީ ފެންވަރުގައި |  |
| ކުޅި ހެދިކާއެއް، އާދައިގެ ފެންވަރުގައި |  |
| ފޮނި ހެދިކާއެއް، އާދައިގެ ފެންވަރުގައި |  |
| ކިރުސައި ތައްޓެއް |  |
| ކަޅުސައި ތައްޓެއް |  |
| ހޫނު ކިރު ކޮފީ ތައްޓެއް |  |
| ހޫނު ކަޅު ކޮފީ ތައްޓެއް |  |
| ލުނބޯހުތު ފަނި ތައްޓެއް - ގުލްކޯޒު އަޅާފައި |  |
| ލުނބޯހުތު ފަނި ތައްޓެއް - ގުލްކޯޒު ނާޅާ |  |
| ޓޫނާ ޓޯސްޓެއް |  |
| ވެޖްޓެބަލް ޓޯސްޓެއް |  |
| އެގް ޓޯސްޓެއް |  |
| ތަރުކާރީ ސެލެޑް ތައްޓެއް - މީހަކަށް |  |
| ސްޕެގެޓީ ތައްޓެއް - މީހަކަށް |  |
| އޮރެންޖް، ގުލްކޯޒު އަޅާފައި - މީހަކަށް |  |
| ޕީނަޓްބަޓަރ - މީހަކަށް |  |
| ޕީނަޓް ސޭންޑްވިޗްއެއް |  |
| ވެޖްޓެބްލް ސޭންޑްވިޗްއެއް |  |
| ރެޑީމިކްސް ކޮފީތައްޓެއް - ކިރު، ކޮފީ، ހަކުރު ވަކިން ބަހައްޓާގޮތަށް |  |
| ބަޓަރ ސޭންޑްވިޗްއެއް |  |
| ކޮޕީ ފަތު މަސްހުނި - މީހަކަށް |  |
| ބިލެތް އަރިއެއް މީހަކަށް، ރޯ ފޯއް |  |
| ބިލެތް އަރިއެއް މީހަކަށް، ހަނާކުރި ފޯއް |  |
| ރޯ ފޯއް (ގްރާމް) |  |
| ބިލެތް (ގަނޑު) |  |
| ސޮފްޓް ޑްރިންކްސް ދަޅު 330މލ |  |
| ސޮފްޓް ޑްރިންކްސް ދަޅު 185މލ |  |
| ރެޖިފޯމް ތައްޓެއް |  |

1. **އެހެނިހެން ކެއުމާއި ސައި ފަދަ ތަކެތި ހަމަޖެއްސުން/ހޯދުން**
   1. ކަނޑައެޅިފައިވާ ޚިދުމަތެއް ފިޔަވައި އެހެން އެއްވެސް ޚިދުމަތެއް ހޯދުމަށް މަރުކަޒުގެ އޮފީހުން ބޭނުންވެއްޖެނަމަ، އެޚިދުމަތެއް ހޯދަން ޖެހޭނީ، އެޚިދުމަތެއް ހޯދުމުގެ ކުރިން މަސައްކަތާއި ހަވާލުވިފަރާތާއި މަރުކަޒުގެ އޮފީހާއި ދެމެދު އަގަކަށް ލިޔުމުން އެއްބަސްވުމަށްފަހުއެވެ. އެއްބަސް ވެވޭ އަގަކީ އެކަށީގެންވާ ވަރަށް ވުރެ ބޮޑު އަގަކަށް ވެގެން ނުވާނެއެވެ. އަދި އަގަށް އެއްބަސްވެވޭ ލިޔުމުގައި ސޮއިކުރަން ޖެހޭނީމަރުކަޒުގެ ކަމިޝަންޑް އޮފިސަރަކާއި، މަސައްކަތާއި ހަވާލުވިފަރާތުން ކަނޑައަޅާ މީހެކެވެ.
   2. އެމް.އެން.ޑީ.އެފް ކަނޑު އުޅަނދު ފަހަރުގެ ދަތުރުތަކަށް ބޭނުންވާ ކޮއްތު ހޯދައި ދިނުމަށް މަރުކަޒު އޮފީހުން އެދިއްޖެނަމަ، އެތަކެތި ބިލްކުރާގޮތަށް ހޯދައި ދޭން ވާނެއެވެ.
   3. ޢާއްމުގޮތެއްގައި ހަމަޖައްސައިދޭންޖެހޭ ފަރިއްކޮޅާއި، ސައިފޮދުގެ އިތުރަށް ފަރިއްކޮޅެއް، ސައިފޮދެއް ނުވަތަ ފިނިހިއްޕެވުމެއް ނުވަތަ އެނޫން ކެއުމެއް ހަމަޖައްސައިދިނުމަށް މަރުކަޒުގެ އޮފީހުގެ ފަރާތުން އެދިއްޖެނަމަ، މަރުކަޒުގެ ފަރާތުން އެދޭ ފެންވަރަކަށް އެދޭ ޢަދަދަކަށް އަދި އެދޭ ގަޑިއަކަށް ލަސްނުކޮށް، މަސައްކަތާއި ހަވާލުވިފަރާތުން ކޮށްދޭންޖެހޭނެއެވެ. މިކަންކަމަށް ބޭނުންކުރާ ތަށި ސަމުސާފަދަ ތަކެއްޗަކީ މަރުކަޒުން ޤަބޫލުކުރާ ފެންވަރުގެ ތަކެއްޗަށް ވާންވާނެއެވެ. މިގޮތުން ތައްޔާރުކުރެވޭ ފަރިއްކޮޅު ނުވަތަ ސައިފޮދަކީ އެގްރީމަންޓްގައިވާ މެނޫއަކަށް ތައްޔާރުކުރާ ސައިފޮދެއް ނުވަތަ ފަރިއްކޮޅެއްކަމުގައިވާނަމަ މެސްރޫމުން ބޭރުގައި ތައްޔާރު ކުރިކަމުގައިވިޔަސް ބިލްކުރާނީ އެގްރީމަންޓްގައިވާ ރޭޓަށެވެ.
   4. ސިފައިންގެ ކަންތައްތައް ހަމަޖެހިފައިވާގޮތުން ކުއްލިގޮތަކަށްވެސް ބަޔަކަށް ފަރިއްކޮޅެއް ނުވަތަ ސައިފޮދެއް ނުވަތަ ފިނިހިއްޕެވުމެއް ނުވަތަ އެނޫން ކެއުމެއް ތައްޔާރުކުރުމަށް މަރުކަޒުގެ އޮފީހުގެ ފަރާތުން އެދިއްޖެނަމަ، އެކަމެއް ލަސްނުކޮށް މަސައްކަތާއި ހަވާލުވިފަރާތުން ކޮށްދޭންޖެހޭނެއެވެ. މިމަރުކަޒުގައި ބާއްވާ ޚާއްސަ ފަރިއްކޮޅުތަކަށް ބޭނުންވާ ވީ.އައި.ޕީ ކަޓްލަރީ އާއި، ކްރޮކަރީ މަދުވެގެން 100 (ސަތޭކަ) މީހުންނަށް ވާވަރަށް މަރުކަޒުގައި ހުންނަންޖެހޭނެއެވެ.
   5. މި މަރުކަޒަކީ ޓްރޭނިންގ ހަރަކާތްތައް ހިންގަފާނެ މަރުކަޒަކަށްވާތީ، ޓްރޭނިންގ ހިގަމުންދާ ދުވަސްވަރު ޓްރޭނީސް ކުދިންނާއި، މުދައްރިބުން ގެ ކެއުމުގައި ގަރުދިޔަ އާއި ތަފާތު އެހެނިހެން ގިނަސާމާނު ހުންނަ ދުވަސްދުވަހު ޕާރުސަލް ތައްޔާރުކުރަން އަންގައިފިނަމަ އެދުވަހުގެ **މެނޫގެ އަގަށް ފެތޭގޮތަށް** ޕާރުސަލްކުރަން ފަސޭހަ ބާވަތެއްގެ ކެއުމެއް ލިބޭނެގޮތް އެގަޑިއެއްގެ ރޭޓުން ހަމަޖައްސައިދޭންވާނެއެވެ. އަދި މެނޫގައިވާ ބުއިން ފުޅިފުޅިއަށް އެޅުމުގެ ބަދަލުގައި ބުއިމަށް ގެންދެވޭ **ޖޫސް** ފަދަ ތަކެއްޗަކީ **ޕަކެޓް، ފުޅި، ދަޅު** ފަދަ ތަކެތި ކަމުގައި ހަމަޖައްސައިދޭންވާނެއެވެ.
   6. ޓްރޭނީސް މެނޫގައި ހިމެނޭ ނުވަގަޑި ސައި ޕެކްކޮށްގެން ގެންދަން އެދިއްޖެނަމަ) ނުވަގަޑިއަށް ކަނޑައެޅިފައިވާ އަގަށް( ފަސޭހައިން ގެންދެވޭ ބާވަތު ޖޫހާއި ބިސްކޯދު ހިމަނައިގެން ތައްޔާރުކޮށްދޭންވާނެއެވެ. )މިސާލަކަށް **ފުޅި، ދަޅު، ޕަކެޓް، އެޕޯލޯ، ނިއުޓްރޯ ބިސްކޯދު** ފަދަ ބާވަތްތައް.(
   7. ސިފައިން ކުރާ އެކިއެކި ދަތުރު ތަކަށާއި، ބާއްވާ އެކްސަޒައިޒް ތަކަށާއި، އެކިއެކި ޙަރަކާތްތަކުގައި ބައިވެރިވާ މީހުންނަށް ކެއުން ހަމަޖައްސައިދިނުމަށް މަރުކަޒުގެ އޮފީހުގެ ފަރާތުން އެދުމުން އެކަން އެދުނުގޮތަކަށް އެދުނު ވަގުތަކަށް އެދުނު ފެންވަރަކަށް މަސައްކަތާއި ހަވާލުވިފަރާތުން ކޮށްދޭންޖެހޭނެއެވެ. މީގެ އިތުރުން ސިފައިންގެ މަސައްކަތްތައް ހުންނަގޮތުން މެނޫގައި ހުންނަތަކެތި ޕެކްކޮށްގެން ގެންދާ އިރު އެގަޑިއެއްގެ މެނޫގައި ހުންނަ ބުއިމުގެ ބަދަލުގައި މަރުކަޒުގެ އޮފީހުން އެދިއްޖެނަމަ، 180 އެމް.އެލް އަށްވުރެ ކުޑަނުވާ މައިލޯ ނުވަތަ ޖޫސް ޕެކެޓެއް (އިތުރަށް ބިލްނުކުރާގޮތަށް) ދޭންވާނެއެވެ. އަދި މަރުކަޒުގެ އޮފީހުން އެދިއްޖެ ހާލަތެއްގައި މިގޮތަށް ގެންދެވޭ ތަކެތި ކެއުމަށްޓަކައި ތަށި ސަމުސާ އޫ ފަދަ (ޑިސްޕޯސަބަލް) ތަކެތި ހަމަޖައްސައިދޭންވާނެއެވެ.
   8. މިމަޢުލޫމާތު ކަރުދާހުގައި ހިމެނޭ ޚިދުމަތެއް ނުވަތަ މިނޫންވެސް ޚިދުމަތެއް މަރުކަޒުގެ އެއްވެސް ތަނަކަށް ޑެލިވަރީކޮށްދޭން މަރުކަޒުގެ އޮފީހުން އެދިއްޖެނަމަ އެކަމެއް ލަސްނުކޮށް ކޮށްދޭންޖެހޭނެއެވެ. އަދި ތައްޔާރުކުރާ ސަރަހައްދުގައި މަރުކަޒުން އެދޭފެންވަރަކަށް ގޮނޑިއާއި މޭޒުޖަހައި، މޭޒާއި ގޮނޑީގައި ފޮތިއަޅާ، ގަސްފަދަ ތަކެތިބަހައްޓާ ތަން ޒީނަތްތެރިކޮށްދޭން ޖެހޭނެއެވެ. އަދި މިކަމަކަށް (ތަން ތައްޔާރުކޮށް ޒީނެތްތެރި ކުރުމަށް) ބިލެއް ނުކުރެވޭނެއެވެ.
   9. މިމަޢުލޫމާތު ކަރުދާހުގައި ހިމެނޭ ޚިދުމަތެއް ނުވަތަ މިނޫންވެސް ޚިދުމަތެއް މަރުކަޒުގެ ބޭރުން ތަނަކަށް ޑެލިވަރީކޮށްދޭން މަރުކަޒުގެ އޮފީހުން އެދިއްޖެނަމަ އެކަމެއް ލަސްނުކޮށް ކޮށްދޭންޖެހޭނެއެވެ. ތައްޔާރުކުރާ ސަރަހައްދުގައި މަރުކަޒުން އެދޭފެންވަރަކަށް ގޮނޑިއާއި މޭޒުޖަހައި، މޭޒާއި ގޮނޑީގައި ފޮތިއަޅާ، ގަސްފަދަ ތަކެތިބަހައްޓާ ތަން ޒީނަތްތެރިކޮށްދޭން ޖެހޭނެއެވެ. އަދި މިކަމަކަށް (ޑެލިވަރީކުރުމާއި ތަން ތައްޔާރުކޮށް ޒީނެތްތެރި ކުރުމަށް) ބިލްގެ %20 (20 ޕަސެންޓް) އިތުރަށް ބިލްކުރެވިދާނެއެވެ.
   10. ޚާއްސަ ދުވަސް ދުވަހަށް ކަނޑައެޅިފައިވާ މެނޫ، މި މަޢުލޫމާތު ޕެކޭޖް އާއި އެއްކުރެވިފައި ވާނެއެވެ. ނަމަވެސް ސިފައިންގެ ލެވެލްގައި ބޭއްވޭ "ޚާއްސަ" ފަރިއްކޮޅުތަކާއި، ސިފައިންގެ ފަރާތުން ޚާއްސަ މެހްމާނުންނަށް ދޭ ފަރިއްކޮޅުތައް މަރުކަޒުގެ އޮފީހުގެ ފަރާތުން އަންގަވައިފިނަމަ، އެފަރާތުން ކަނޑައަޅާ މެނޫއަކާ އެއްގޮތަށް، ކަނޑައަޅާ ގަޑިއަކަށް، ކަނޑައަޅާ ތަނެއްގައި މަސައްކަތާއި ހަވާލުވިފަރާތުން ތައްޔާރުކޮށްދޭން ޖެހޭނެއެވެ. ޚާއްސަ ފަރިއްކޮޅުގެ މެސްމެނޫއާއި އެކު ދުފާ ތަކެތި ލިބެން ހުންނަންޖެހޭނެއެވެ. މި ދުފުމަކަށް އިތުރަށް ނަގާ ތަކެތީގެ ގޮތުގައި ވަކިން ބިލެއް ނުކުރެވޭނެއެވެ.
   11. އޮފިސަރުންނާއި، އެހެނިހެން ރޭންކްތަކުގެ ސިފައިންނަށް ހުރިހާ ސައިގަޑި/ކާގަޑިއެއްގައި ދުފާތަކެތި ހަމަޖައްސައިދޭން ވާނެއެވެ. އަދި ރަމަޟާން މަހުވެސް އޮފިސަރުންނާއި، އެހެނިހެން ރޭންކްތަކުގެ ސިފައިންނަށް ހުރިހާ ގަޑިތަކެއްގައި ދުފާތަކެތި ހަމަޖައްސައިދޭންވާނެއެވެ. ދުފާ ތަބަކުގައި ދުފުމަށް ބޭނުންކުރާ ޢާއްމު ތަކެތި ހުންނަންޖެހޭނެއެވެ. އޮފިސަރުންގެ ދުފުމުގައި އާއްމުކޮށް ދުފުމުގައި ބޭނުންކުރާ ތަކެތީގެ އިތުރުން ފޮނިތޮށި ކާފޫރުތޮޅި ހުންނަން ޖެހޭނެއެވެ. މި ދުފުމަކަށް އިތުރަށް ނަގާ ތަކެތީގެ ގޮތުގައި ބިލެއް ނުކުރެވޭނެއެވެ.
   12. މިމަރުކަޒުން ޚިދުމަތްހޯދާ ކޮންމެ މީހަކަށް މެނޫތަކުގައިވާ ކެއުމާއި، ސަޔާއިއެކު، ބޯފެނުގެގޮތުގައި ވޯޓަރ ޕިއުރިފަޔަރ، ބޮޑުފުޅި ބަހައްޓައިގެން ނުވަތަ ރީފިލްކުރެވޭ ބިއްލޫރި ފުޅި ބަހައްޓައިގެން ފެންލިބެންޖެހޭނެއެވެ. އޮފިސަރުންނާއި އޮފިސަރުން ފިޔަވައި އެހެނިހެން ބޭކަލުންނަށް ތައްޔާރުކުރާ ސައި، ހޫނުފެން، އަދި ފަނިފަދަތަކެތި ތައްޔާރުކުރަންވާނީ ފިލްޓަރ ކުރެވިފައިވާ މިނަރަލައިޒް ވޯޓާރގައެވެ.
   13. ރަމަޟާން މަހުގެ ފަހު ރޯދަ ދުވަހުގެ ރޯދަ ވީއްލާ ގަޑި ނިމުނު ކަމުގައިވިއަސް އެރޭގެ ތަރާވީސް ތައްޔާރުކޮށްދޭން ޖެހޭނެއެވެ. އަދި މިރޭގެ 11 ގަޑިސައި ނޯންނާނެއެވެ.
   14. ޝައްވާލް މަހުގެ ހަ ރޯދަ ހިފާ މީހުންނަށް ފަރިއްކޮޅު ތައްޔާރު ކުރާނީ، ރަމަޟާން މަހު މެނޫގައިވާ ގޮތަށް، ރޯދަ ވީއްލުމާއި ހާރުކެއުމެވެ. ހަ ރޯދަ ހިފާ މީހުންނަށް ތަރާވީސް ތައްޔާރު ކުރާނީ މަރުކަޒުން ވަކިން އެދިއްޖެނަމައެވެ.
   15. ރަމަޟާންމަހުގައި މަރުކަޒުގެ އެތެރޭގައިވާ މިސްކިތަށް ކަނދުރާއި، ފެން ފޯރުކޮށްދިނުމަށް މަރުކަޒުގެ ފަރާތުން އެދިއްޖެނަމަ އެތަކެތި ބިލްކުރާގޮތަށް މިސްކިތު ޝަރަހައްދުގައި ކަނޑައެޅިފައިވާ ތަނަށް ފޯރުކޮށް ދޭން ވާނެއެވެ.
   16. ސުންނަތް ރޯދަ ހިފަން ބޭނުންވާ ފަރާތްތަކަށް، މަރުކަޒުގެ އޮފީހުން އެދިއްޖެނަމަ، ފަރިއްކޮޅު ތައްޔާރުކުރާނީ، ރަމަޟާން މަހުގެ މެނޫގައިވާ ގޮތަށް، ރޯދަ ވީއްލުން، ހާރުކެއުން އަދި ތަރާވީސް މިގަޑިތަކުގެ ތެރެއިން މަރުކަޒުގެ އޮފީހުން އެދިލައްވާ ގަޑިތަކަށެވެ. މިމީހުންނަށް ބިލުކުރާނީ ރަމަޟާންމަހުން އެއިރަކަށް ކަނޑައެޅިފައިވާ ރޭޓްތަކުންނެވެ.
   17. އެމް.އެން.ޑީ.އެފް ނުވަތަ ޑިފެންސް މިނިސްޓްރީ އާއި ގުޅިގެން ސިފައިން ފިޔަވާ އެހެން އެއްވެސް ފަރާތަކަށް ކެއުމުގެ ޚިދުމަތެއް ދިނުމަށް އެދިއްޖެނަމަ، އެޚިދުމަތެއް ދިނުމަށް އެދުނީ އެގްރީމަންޓުގައި ހިމެނޭ މެނޫގެ ތެރެއިން މެނޫއަކަށް ކަމުގައިވާނަމަ، އެމެނޫއަށް އެގްރީމަންޓުގައި ކަނޑައެޅިފައިވާ ރޭޓުގައި ކައްކާ ކާންދިނުމުގެ ޚިދުމަތް ފޯރުކޮށްދޭން ޖެހޭނެއެވެ.
   18. ދައުލަތުގެ އެހެން މުއައްސަސާތަކާއި އަދި އަމިއްލަ ފަރާތްތަކާ ގުޅިގެން އެމްއެންޑީއެފްގެ ފަރާތުން މަރުކަޒުގައި ހިންގާ ޕްރޮގްރާމުތަކުގެ ބައިވެރިންނަށް ކައްކާ ކާންދިނުމުގެ ޚިދުމަތް ދިނުމަށް މަރުކަޒުގެ އޮފީހުން އެދިއްޖެނަމަ، އެޚިދުމަތެއް ދިނުމަށް އެދުނީ އެގްރީމަންޓުގައި ހިމެނޭ މެނޫގެ ތެރެއިން މެނޫއަކަށް ކަމުގައިވާނަމަ، އެމެނޫއަށް އެގްރީމަންޓުގައި ކަނޑައެޅިފައިވާ ރޭޓުގައި ކައްކާ ކާންދިނުމުގެ ޚިދުމަތް ފޯރުކޮށްދޭންޖެހޭނެއެވެ. މިފަދަ ޕްރޮގްރާމުތަކަށް ކައްކާ ކާންދިނުމުގެ ޚިދުމަތް ދޭންޖެހެނީ އެޕްރޮގްރާމަކަށް ޚާއްޞަކޮށް ހަދާ މެނޫއަކަށް ކަމުގައިވާނަމަ، މަރުކަޒުގެ އޮފީހާ ކޮންޓްރެކްޓަރާ ދެމެދު އަގަށް އެއްބަސްވުމަށްފަހު އެޚިދުމަތް ދޭންވާނެއެވެ. އަދި އެޚިދުމަތަށް ވަކި މުއައްސަސާއަށް ނުވަތަ އަމިއްލަ ފަރާތަކަށް ބިލްކުރުމަށް އެދިއްޖެނަމަ އެކަން އެގޮތަށް ކޮށްދޭންވާނެއެވެ.
   19. ކެއުމުގެ ގަޑިތަކުގައާއި އެނޫން ގަޑިތަކުގައިވެސް އޮފިސަރ މެސްރޫމުއިން ފަރިއްކުޅުވާ އޮފިސަރުންނާއި އިންސްޓްރަކްޓަރުންނަށް، އިތުރު ބިލްކުރުމަކާއިނުލާ ކޮފީ ލިބޭނެ އިންތިޒާމު ހަމަޖައްސަންވާނެއެވެ.
   20. މަރުކަޒުގެ ޝޫޓިންގ ރޭންޖުގައި ބަޑިޖެހުމަށް މަރުކަޒަށް ދާ ސިފައިންނަށް އެކަމަށް ކަނޑައެޅިފައިވާ މެނޫތަކުގައި މަރުކަޒުގެ އޮފީހުން އެދޭ ގަޑިތަކަށް ކެއުން ތައްޔާރުކޮށް، ޕެކްކުރުމަށްފަހު މަރުކަޒުން ކަނޑައަޅާ ތަނަކަށް ފޯރުކޮށްދޭންވާނެއެވެ. މިކަމަށް ނަގާ އަގަކީ މިއެއްބަސްވުމުގައި ކަނޑައެޅިފައިވާ އަގަކަށް ވާންވާނެއެވެ. އޭގެ އިތުރު އަގެއް މިކަމަށް ނަގައިގެން ނުވާނެއެވެ.
2. **ޚާއްޞަ ދުވަސްތައް:**
   1. **ޚާއްޞަ ދުވަސްތައްކަމުގައި ފާހަގަ ކުރާ ދުވަސްތައް:**

ހ. ފިތުރި ޢީދު ދުވަސް

ށ. އަޟްޙާ ޢީދު ދުވަސް

ނ. ޤައުމީ ދުވަސް

ރ. ރަބީޢުލްއައްވަލު މަހުގެ 12 ވަނަ ދުވަސް (ހަމަ އެކަނި މި ދުވަހުގެ ހެނދުނު ސައިގެ އިތުރަށް އޮންނަ އަވެލި ފަރިއްކޮޅެއް)

ބ. މިނިވަން ދުވަސް

ޅ. ނަޞްރުގެ ދުވަސް

ކ. ޖުމްހޫރީ ދުވަސް

އ. ސިފައިންގެ އަހަރީ ދުވަސް (21 އޭޕްރީލް)

* 1. ޚާއްޞަދުވަސް ދުވަހުގެ ތެރެއިން ރަބީޢުލްއައްވަލުމަހުގެ 12 (ބާރަ) ވަނަދުވަހު ޚާއްޞަފަރިއްކޮޅުގެގޮތުގައި އޮންނާނީ އެދުވަހުގެ ހެނދުނު ސައިގެ އިތުރަށް އޮންނަ އަވެލި ފަރިއްކޮޅެކެވެ. މިދުވަހު މެންދުރު ޚާއްޞަ ފަރިއްކޮޅެއް ނޯންނާނެވެ. އަވެލި ފަރިއްކޮޅު ހުންނަންޖެހޭނީ އަވެލި މޮޑެވޭގޮތަށް، އަވެލި، ދޮންކެޔޮ، ކާށިހުނި، ހަކުރު ވަކިން ލިބޭ ގޮތަށެވެ. އަދި ކުޅިމަސް ވަކިން ހުންނަންޖެހޭނެއެވެ. މިހެން މިކަން ހިމެނިފައި އޮތްނަމަވެސް އެ މަރުކަޒުން މިތަކެތި މޮޑެފައި ބެހެއްޓުމަށް އެދިއްޖެނަމަ އެކަން ހަމަޖައްސައިދޭން ޖެހޭނެއެވެ.
  2. ޚާއްސަ ދުވަސްތައްކަމުގައި ފާހަގަ ކުރާ ދުވަސްތައް 16.1 ގައިވާ (ރަބީޢުލްއައްވަލުމަހުގެ 12 (ބާރަ) ވަނަދުވަސްފިޔަވައި) ދުވަސްތަކުގައި ބާއްވާ ޚާއްސަ ފަރިއްކޮޅުތަކަށް ތައްޔާރުކޮށްދެއްވާ ބިލްކުރަންވާނީ، (ޚާއްސަ ދުވަހުގެ މެނޫ އަށް) އެދުވަހެއްގެ ކެއުން ބާއްވާ މެސްގަޑީގެ މެނޫ ރޭޓަށް %50 (ފަންސާސް އިންސައްތަ) އިތުރު ކޮށްގެންނެވެ.
  3. ޚާއްޞަ ކެއުން އަދި ޚާއްޞަ ސައިފޮދު ސިފައިންގެ މަރުކަޒުން ބޭރުގައި ތައްޔާރުކުރާނަމަ، އެޚިދުމަތަށް %10 (ދިހައެއް އިންސައްތަ) ގެ ސަރވިސް ޗާރޖެއް ނެގިދާނެއެވެ.

**ނޯޓް: ޚާއްޞަ ދުވަސްތައްކަމުގައި ހިމެނިފައިވަނީ ޤައުމީ ލެވެލްގައި ފާހަގަ ކުރާ ދުވަސްތަކެވެ. އެހެންކަމުން މަރުކަޒުގެ ފަރާތުން ޚައްޞަ އެހެނިހެން ކަންކަމާއި ރަސްމިއްޔާތުތަކާއި ގުޅިގެން ތައްޔާރުކުރަން އަންގާ ކެއުންތަކަކީ ވީވީއައިޕީ/ވީއައިޕީ މެނޫ އަށް ނުވަތަ ވަކިން މެނޫ ތައްޔާރު ކުރެވިގެން ދެފަރާތުން އެއްބަސްވާ އަގުތަކުގައި ތައްޔާރުކުރެވޭ ކެއުންތަކެވެ.**

1. **ކާ މީހުންގެ ޢަދަދު ބެލެހެއްޓުން އަދި ކެއްކުމަށް ޢަދަދު ދިނުން:**
   1. މެސްރޫމްތަކުން އިރުން އިރަށް ކާމީހުން ޢަދަދު މަސައްކަތާއި ޙަވާލުވި ފަރާތުންނާއި، މަރުކަޒުގެ އޮފީހުގެ ފަރާތުން ބަލަހައްޓަންވާނެއެވެ. ކާ އަދަދު ބަލަހައްޓާނީ ފޮތުގައި ނޯޓުކޮށްގެންނެވެ. ކޮންމެ ކާގަޑިއެއް އަދި ސައިގަޑިއެއް ނިމުމުން ޚިދުމަތް ހޯދި މީހުންގެ އަދަދު ދުވަހު ޝީޓަށް ނަގައި މަސައްކަތާއި ހަވާލުވި ފަރާތުންނާއި މަރުކަޒުގެ އޮފީހުގެ ފަރާތުން ސޮއިކުރަންވާނެއެވެ. މި އަދަދުތައް، ޗެކްކޮށް ބަލަން ބޭނުންވެއްޖެ ހިނދެއްގައި ފެންނާނެހެން ޝީޓްތަކެއްގެ ގޮތުގައި ހެދިފައި ހުންނަންވާނެއެވެ. ޝީޓްގެ ނަމޫނާ އެނެކްސްއެއްގެ ގޮތުގައި އެގްރިމެންޓް ކުރެވޭ ފަރާތަށް ހަވާލުކުރެވޭނެއެވެ.
   2. ކޮންމެ ދުވަހަކު ޖެހިގެން އަންނަ ދުވަހަށް ކައްކަން ޖެހޭ މީހުންގެ އަދަދު، ގަޑިތައް ވަކިވަކިން އެނގޭގޮތަށް ލިޔުމުން މަސައްކަތާއި ހަވާލުވި ފަރާތަށް މަރުކަޒުގެ އޮފީހުން ޙަވާލުކުރާނެއެވެ. މިގޮތުން ދެވޭ އޯޑަރަށްވުރެ މީހުންގެ ޢަދަދު އިތުރުވީ ނަމަވެސް ހުރިހާ އެންމެނަށް އެގަޑިއެއްގެ ކެއުމާއި/ސައި ހަމަޖައްސައިދޭންވާނެއެވެ. މިފަދަ ހާލަތްތަކުގައި މެނޫގައި ހިމެނޭ ހުރިހާ ބާވަތެއް ހަމަނުކުރެވުނުނަމަވެސް ދެފަރާތުން ވާހަކަދައްކައިގެން މެނޫ އާއި އެއްފެންވަރެއްގެ ކެއުމެއް ހަމަޖައްސަންވާނެއެވެ.
   3. ކެއްކުމަށް ދީފައިވާ އޯޑަރެއް ކެންސަލް ކުރުމަށް މަރުކަޒުގެ އޮފީހުގެ ފަރާތުން އެދިއްޖެނަމަ، މަސައްކަތާއި ހަވާލުވި ފަރާތާއި، މަރުކަޒުގެ އޮފީހާއި ދެމެދު ވާހަކަ ދެއްކުމަށްފަހު، އެކަމެއް ހައްލު ކުރަންވާނެއެވެ. އަދި މިނިންމުން ބަލަން ބޭނުންވެއްޖެ ހިނދެއްގައި ފެންނާނެހެން ޔައުމިއްޔާ ކުރެވިފައި އޮންނަންޖެހޭނެއެވެ.
   4. ކެއްކުމަށް ޢަދަދު ދޭނީ މިމައުލޫމާތު ޕެކޭޖްގައި ކަނޑައެޅިފައިވާ މެސްމެނޫ ތަކުގެ ތެރެއިން **އޮފިސަރުންނަށާއި، އޮފިސަރުން ފިޔަވައި އެހެނިހެން ރޭންކްތަކުގެ ސިފައިންނަށާއި ޓްރެއިނީސް އަދި އާއްމު މުވައްޒަފުންނަށް** ވަކިންނެވެ.
   5. ޚާއްޞަ ކެއުން އޮންނަ ދުވަސްތަކުގެ މެންދުރު ކެއްކުމަށާއި، ސިފައިންގެ ލެވެލްގައި ބޭއްވޭ ޚާއްޞަ ކެއުންތަކަށް، ވަކި އޯޑަރެއް ދެވޭނެއެވެ.
2. **ބިލްކުރުން:**
   1. މެސްރޫމްތަކުން ކާމީހުންނަށް ބިލްކުރާނީ ކޮންމެ މަހެއްގެ 01 އިން 15 އަށް އަދި 16 އިން އެމަހުގެ ނިޔަލަށެވެ. ކެއުމަށް އޯޑަރުދޭ ޝީޓް އަދި އިތުރަށްނަގާ ތަކެތީގެ ސުލިޕް ކޮންޓްރެކްޓަރަށް ލިބި، ބިލުކުރަންޖެހޭ މުއްދަތު ނިމޭތާ 5 ދުވަސް ތެރޭގައި ބިލު ހުށަހަޅަން ޖެހޭނެއެވެ. ބިލުގެ ފޯމެޓަކީ މީރާ ގަބޫލްކުރާ ފޯމެޓަކަށް ވާންޖެހޭނެއެވެ.
   2. ހުށައަޅާ ބިލާއެކު ކާ މީހުން ޢަދަދު ބެލެހެއްޓުމަށް ދެވިފައިވާ ނަމޫނާގައިވާގޮތަށް ތައްޔާރު ކުރެވިފައިވާ ދުވަހު ޝީޓް ފުރިހަމަ ކުރުމަށްފަހު، ހުށައަޅަންޖެހޭނެއެވެ.
   3. ހުށައަޅާބިލްތައް ތައްޔާރު ކުރަންވާނީ، އިރުންއިރަށް މެސްރޫމްތަކުން ޚިދުމަތްހޯދާ މީހުންގެ ބިލްތައް ވަކިން، މެސްމެނޫގެ އިތުރަށް ނެގޭ ތަކެތީގެ ބިލް ވަކިން، ޚާއްޞަ ކަންތައްތަކުގައި ދޭ ޚިދުމަތަށް ވަކިން އަދި ކޯސްޓްގާރޑުގެ ދަތުރު ތަކަށް ނެގޭ ތަކެތީގެ ބިލް ވަކިންނެވެ.
   4. ބިލް ކުރާނީ ކޭ މީހުންގެ ޢަދަދު ދުވަހު ޝީޓަށް ބަލައިގެންނެވެ. އެއިރަކަށް ޖެހޭ ރޭޓަކުންނެވެ. މިގޮތުން ބިލް ކުރާއިރު މަރުކަޒުގެ އޮފީހުން ދިން ޢަދަދަށްވުރެ އިތުރަށް ކައިފައި ހުރިނަމަ އެޢަދަދަށް ބިލް ކުރެވޭނެއެވެ. މަރުކަޒުގެ އޮފީހުން ކެއްކުމަށް ދެވިފައިވާ ޢަދަދަށްވުރެ ކޭ މީހުން އުނިވިއަސް ބިލް ކުރާނީ ކެއްކުމަށް ދެވިފައިވާ ޢަދަދަށެވެ.
   5. ޢާއްމުކޮށް އިރުން އިރަށް ތައްޔާރުކުރެވޭ ކެއުމުގެ އިތުރަށް ތައްޔާރުކުރެވޭ ކެއުންތަކަށާއި، ދޫކުރެވޭ ތަކެއްޗަށް ބިލް ކުރާނީ ދުވަހުން ދުވަހަށެވެ.
   6. ޚާއްސަ ކެއުމުގެ ރޭޓަކީ ޚާއްސަކެއުން ތައްޔާރުކޮށްދިން ގަޑިއަށް (ކެއުން ހަމަޖައްސައިދިން އިރަށް) އެއްބަސްވުމުގައި ކަނޑައެޅިފައިވާ ރޭޓަށް %50 (ފަންސާސް އިންސައްތަ) އިތުރުވާ އަދަދެވެ. މިކެއުމަށް ބިލްކުރާނީ ވަކިބިލެއްގެ ގޮތުގައެވެ.
   7. މަސައްކަތާއި ހަވާލުވި ފަރާތުން ބިލު ހުށަހަޅާނީ މަރުކަޒުގެ އޮފީހަށެވެ.
   8. ބިލެއްގައި އެއްވެސް މައްސަލައެއް ފާހަގަކުރެވިގެން އަނބުރާ ފޮނުވައިލާފިނަމަ ބިލު އިސްލާހްކޮށް 2 ދުވަސް ތެރޭގައި މަރުކަޒަށް ހުށަހެޅެންވާނެއެވެ.
   9. ބިލް ކުރާނީ ކޮންމެ ދުވަހެއްގެ 00:00 ން އެދުވަހުގެ 23:59 އަށެވެ.
   10. ކޮންޓްރެކްޓް ކުރެވޭ ފަރާތުން މަރުކަޒުގައި ބޭނުންކުރާ ކަރަންޓާއި ފެނަށް ބިލްކުރުމުގެ އިންތިޒާމްތައް ހަމަޖެހިފައިވާނަމަ ކަރަންޓާއި ފެނަށް ބިލްކުރާނެއެވެ.
   11. ކަރަންޓަށް ބިލްކުރި ނަމަވެސް ކަރަންޓުން ބޭނުންކުރާ ހެވީ ލޯޑް މެޝިނަރީސް (ކަރަންޓުން ކައްކާ އުދުން، އަވަން، ބޮއިލަރު އަދި ޑިޝް ވޮޝަރ މެޝިން) ފަދަ ތަކެތި، މި މަރުކަޒު ތަކުގައި ބޭނުން ކުރަންވާނީ މަރުކަޒުގެ އޮފީހުގެ ހުއްދަ ލިޔުމުން ލިބި، އެފަރާތުން ހުއްދަދޭ ގޮތެއްގެ މަތިންނެވެ. މިފަދަ ތަކެތި ގެނައުމުގެ ކުރިން މަރުކަޒްގެ ހުއްދަ ހޯދަންވާނެއެވެ.
   12. މަސައްކަތާއި ހަވާލުވެވޭ ފަރާތަކީ ދިވެހިރާއްޖޭގެ ގާނޫނާއި އެއްގޮތަށް ޓެކްސްއަށް ރަޖިސްޓްރީ ކުރެވިގެން ހިންގޭ ވިޔަފާރިއަކަށް ވާންޖެހޭނެއެވެ.
   13. މުދަލާއި ޚިދުމަތުގެ ގޮތުގައި ހުށައެޅޭ އަގަކީ ޖީ.އެސް.ޓީ އާއި އެކު ހުށައެޅިފައިވާ އަގަކަށް ވާންޖެހޭނެވެ. މިގޮތުން ހުށައެޅޭ އަގުގެ އިތުރުން ޖީ.އެސް.ޓީ އަކަށް ވަކިން ޗާރޖްއެއް ނުކުރެވޭނެވެ. ނަމަވެސް ބިޑް ކާމިޔާބުކުރާ ފަރާތުން ބިލްހުށައަޅާއިރު، އެބިލްގައި ޖީ.އެސް.ޓީގެ ޢަދަދު ވަކިން ލިޔެފައި އޮންނަންވާނެއެވެ.
   14. މުދަލާއި ޚިދުމަތަށް ހުށައެޅޭ ބިލުގައި ފާޅުކަން ބޮޑުގޮތެއްގައި "ޓެކްސް އިންވޮއިސް" މިގޮތައް ލިޔެވިފައި އޮންނަންވާނެވެ.
   15. މުދާ އަދި ޚިދުމަތް ހޯދުމަށްފަހު ހުށައެޅޭ ބިލުގައި އެފަރާތުގެ ނަމާއި، އެޑްރެސް އަދި ޓިން ސާފްކޮށް އިނގޭނޭހެން ހިމެނިފައި އޮންނަން ވާނެއެވެ.
   16. މުދާ އަދި ޚިދުމަތް ހޯދުމަށްފަހު ހުށައެޅޭ ބިލުގައި އެފަރާތުގެ އިންވޮއިސް ނަމްބަރ ހިމެނިފައި އޮންނަން ވާނެއެވެ.
   17. މުދާ އަދި ޚިދުމަތް ހޯދުމަށްފަހު ހުށައެޅޭ ބިލުގައި އެފަރާތުގެ އިންވޮއިސް ދޫކުރި ތާރީޚް ހިމެނިފައި އޮންނަން ވާނެއެވެ.
   18. މުދާ އަދި ޚިދުމަތް ހޯދުމަށްފަހު ހުށައެޅޭ ބިލުގައި އިންވޮއިސް ނަންބަރުގެ އިތުރުން ޕީއޯ ނަންބަރު ޖަހާފައި އޮންނަންވާނެއެވެ. ޕީއޯ ނަންބަރު ޕްރިންޓް ކުރެވިފައިވާނަމަ ސްޓޭމްޕް ކުރާކަށް ނުޖެހޭނެއެވެ. ނަމަވެސް ޕީއޯ ނަންބަރު ގަލަމުން ލިޔެފައިވާނަމަ ސްޓޭމްޕްކުރަން ޖެހޭނެއެވެ.
   19. ބިލުގައި އެއްވެސް މައްސަލައެއް ދިމާވެގެން އަތުލިޔުމުން އިޞްލާޙެއް ގެންނަން ޖެހިއްޖެނަމަ އިޞްލާޙްކުރިތަނުގައި ސްޓޭމްޕްކޮށް ސޮއި ކުރަން ޖެހޭނެއެވެ.
   20. ބިލުފޮނުވާއިރު ބިލްކުރާ މުއްދަތަށް ފެތޭ ހުރިހާ ބިލެއް އެކީގައި ފޮނުވަންވާނެއެވެ.
   21. މުދާ އަދި ޚިދުމަތް ހޯދުމަށްފަހު ހުށައެޅޭ ބިލުގައި ވިއްކި މުދަލެއްގެ އަދަދާއި އަދި ފޯރުކޮށްދެވުނު ޚިދުމަތުގެ ތަފްސީލް ހިމެނިފައި އޮންނަން ވާނެއެވެ.
   22. މުދަލާއި ޚިދުމަތުގެ ގޮތުގައި ހުށައެޅޭ އަގަކީ ޖީ.އެސް.ޓީ އާއި އެކު ހުށައެޅިފައިވާ އަގެއްކަން އެބިލުން އެނގެން ޖެހޭނެއެވެ.
   23. ކޮންޓްރެކްޓް މެދުވެރިކޮށް ސްލިޕް ހަދައިގެން ބާޒާރުން ގަންނަ ތަކެއްޗަށް ބިލް ކުރަންވާނީ ބާޒާރުން ލިބެން ހުންނަ އަގަށް %15 (ފަނަރަ އިންސައްތަ) އަށްވުރެ ބޮޑުނުވާ އަދަދަށެވެ.
3. **މަސައްކަތް ޙަވާލުކުރި ފަރާތުން މަސައްކަތް ހަވާލުވި ފަރާތަށް ހަވާލުކޮށްދެވޭނެ ތަންތަން:**

* ބަދިގެ އާއި، ބަދިގެ ސަރަޙައްދު
* އޮފިސަރސް މެސް
* ސާޖަންޓުންމަތީ މެސް
* ކޯޕްރަލުން ދަށުގެ މެސް
* އިދާރީ މަސައްކަތް ކުރާނެ ތަނެއް
* ޕޭންޓްރީ
* މުދާ ބެހެއްޓުމަށް ގުދަނެއް
* މަސްފަދަ ތަކެތި ބެހެއްޓުމަށް ފްރިޖް ބަހައްޓާނެ ތަނެއް
* މަސްކަނޑާ ތަނެއް
* 01 ފާޚާނާ
* ރެސްޓް އޭރިޔާ

މިމަރުކަޒުގައި އެކިއެކި ބޭނުންތަކަށް ބެހެއްޓިފައިވާ ސަޕްލައިފެނުގެ ޚިދުމަތް ކޮންޓްރެކްޓް ކުރެވިފައިވާ ފަރާތަށް ދޫކުރެވޭނެއެވެ. މިގޮތަށް ދޫކުރެވޭ ފެން ބޭނުންކުރަންވާނީ ކެއްކުމަށެވެ. ނަމަވެސް ފެނަށް ދިމާވާ މައްސަލައެއްގެ ސަބަބުން ފެން ފޯރުކޮށް ނުދެވޭ ހާލަތެއް ދިމާވެއްޖެނަމަ، ކޮންޓްރެކްޓަރުގެ ބޭނުންތަކަށް ފެން ހޯދަންޖެހޭނީ މަސައްކަތާއި ޙަވާލުވާ ފަރާތުންނެވެ.

1. **ތަނާއި، ތަކެއްޗަށްލިބޭގެއްލުމާއި މަރާމާތުކުރުމާއި އައު ކުރުން:**
   1. އެއްބަސްވުމުގެ ދަށުން، މަސައްކަތާއި ޙަވާލުވި ފަރާތާއި ޙަވާލުކުރެވޭ ތަކެތީގެ ތެރެއިން އެއްޗެއް ހަލާކުވެއްޖެނަމަ، އޭގެ އެހެން އެއްޗެއް ނުވަތަ އެފެންވަރުގެ އެހެން އެއްޗެއް މަސައްކަތް ޙަވާލުވި ފަރާތުން ބަދަލުގައި ދޭންވާނެއެވެ. އަދި އެއެއްޗަކީ މަރުކަޒުގެ އޮފީހުން ޤަބޫލުކުރާ ފެންވަރެއްގެ އެއްޗަކަށް ވާންވާނެއެވެ.
   2. މަސައްކަތާއި ހަވާލުވި ފަރާތުން މަސައްކަތް ކުރަމުންދާއިރު، މަސައްކަތް ކުރާތަނުގެ ޢިމާރާތަށް ނުވަތަ އެހެންވެސް އެއްޗަކަށް ގެއްލުމެއް ލިބިއްޖެނަމަ އެކަމެއް މަރުކަޒުގެ އޮފީހުން ޤަބޫލުކުރާ ފެންވަރަކަށް ހަދައިދޭން ޖެހޭނެއެވެ.
2. **ސާފު ތާހިރުކަން:**
   1. ކައްކާ ތަކެއްޗާއި ކައްކާ މީހުންނާއި، ކެއިން ބުއިމުގެ ޚިދުމަތްދޭން ބޭނުންކުރާ ތަންތަނާއި އެކަންކަމުގައި ޙަރަކާތްތެރިވާ މީހުންނާއި، ހިފާގެންގުޅޭ ތަކެއްޗާއި އަދި ތަނުގެ ސާފު ތާހިރުކަން މޯލްޑިވްސް ފުޑް އެންޑް ޑްރަގް އޮތޯރިޓީން ހުއްދަކުރާ ފެންވަރެއްގައި އަބަދުވެސް ދަމަހަށްޓަންވާނެއެވެ.
   2. މިމަރުކަޒުގައި ކައްކާ ކާން ތައްޔާރުކޮށްދިނުމަށް ބޭނުންކުރާ ކަނޑު މަހާއި އެއްގަމު މަސް ފުރިޖްކުރަން ޖެހޭނީ ވަކި ދެ ފުރިޖެއްގައެވެ. އަދި މިއިން ފުރިޖެއްގައި ސޮފްޓް ޑްރިންކްސް، ބޯފެން، ޖޫސް ފަދަ ތަކެތި ބަހައްޓައިގެން ނުވާނެއެވެ. މިފަދަ ތަކެތި ވެސް ފްރިޖް ކުރަންޖެހޭނީ ވަކި ފުރިޖެއްގައެވެ. މި ދެންނެވި ތަކެތި ގެންގުޅުމުގައި ހެލްތް މިނިސްޓްރީން ހައްދަވާފައިވާ ޤަވާއިދުތަކަށް ފުރިހަމައަށް އަމަލުކުރަންވާނެއެވެ.
   3. މަސައްކަތާއި ހަވާލުވި ފަރާތުން ހައިޖީން ފެންވަރު ދަށްކޮށް ތައްޔާރުކޮށްފައިވާ ކެއުމެއް ނުވަތަ ބުއިމެއް ނުވަތަ ގެނެސްފައިވާ އެއްޗެއް ކައި ބޮއި ނުވަތަ ބޭނުންކުރުމުގެ ސަބަބުން އެއްވެސް މީހަކަށް ގެއްލުމެއް ވެއްޖެނަމަ، އެކަމުގެ ފުރިހަމަ ޒިންމާ މަސައްކަތް ހަވާލުވި ފަރާތުން އުފުލަން ޖެހޭނެއެވެ. އަދި މިކަމުގެ ސަބަބުން ލިބޭ ގެއްލުމެއް ނުވަތަ ހިގާ ޚަރަދެއްގެ ބަދަލު ދިނުމަށް މަސައްކަތް ހަވާލުކުރި ފަރާތުން އަންގައިފިނަމަ އެބަދަލެއް ދޭން ޖެހޭނެއެވެ.
   4. މަސައްކަތް ހަވާލުވިފަރާތާއި ހަވާލުކޮށްފައިވާ ތަންތަނާއި، ސަރަޙައްދު އަބަދުވެސް ސާފުތާހިރުކޮށް ބަލަހައްޓަންވާނެއެވެ. އަދި މެސްރޫމްތައް ކޮންމެ ކާގަޑި/ސައިގަޑިއެއް ނިމުމުން، ޖެހިގެން އަންނަ ކާގަޑި/ ސައިގަޑި ފެށުމުގެ ކުރިން ކުނިކަހާ، މޮޕްޖަހާ ސާފުކުރަންވާނެއެވެ. މީގެއިތުރުން މިމަރުކަޒުގެ ފަރާތުންނާއި، ސިފައިންގެ ފަރާތުން ބާއްވާ އިންސްޕެކްޝަންތަކުގައި މަރުކަޒުގެ އޮފީހުގެ ފަރާތުން އަންގާ ގޮތެއްގެމަތީން ތަންތަން ސާފުކޮށް އިންސްޕެކްޝަނަށް ތައްޔާރުވުމަކީ މަސައްކަތާއި ހަވާލުވި ފަރާތުގެ ޒިންމާއެކެވެ.
   5. ތަށި، ސަމްސާ ތަބައްފަދަ ހިފާ ގެންގުޅޭ ތަކެއްޗާއި، ތަންތަން ސާފުކުރުމަށް، ބޭނުންކުރަންވާނީ އެކަމަށް ޚާއްސަކުރެވިފައިވާ ކެމިކަލްގެ ބާވަތްތަކެވެ. ޚާއްސަކޮށް ތަށި ސަމްސާ ތަބައް ފަދަ ތަކެތި ދޮވުމަށް ބްލީޗްފަދަ އެކަމަށް އެކަށީގެންނުވާ ބާވަތްތަކުގެ ކެމިކަލް ބޭނުންކޮށްގެން ނުވާނެއެވެ. އަދި މިފަދަ ކެމިކަލެއް އެއްވެސް ބޭނުމެއްގައި މަރުކަޒަށް ވެއްދޭނީ މަރުކަޒުގެ އޮފީހަށް ލިޔުމުން ހުށައަޅައި ހުއްދަ ހޯދައިގެންނެވެ.
   6. ކުނީގެ ގޮތުގައި ބާކީވާ އެއްޗެއްސާއި، ކުނިވާޒާތުގެ ހުރިހާއެއްޗެއް އަދި އުކާލަންޖެހޭ ހުރިހާ އެއްޗެއް، އުކާލުމަށް ޚާއްސަ ކުރެވިފައިވާ ތާކަށް އުކާލަންޖެހޭނީ މަސައްކަތާއި ހަވާލުވި ފަރާތުންނެވެ. މިގޮތުން މަދުވެގެން ދުވާލަކު ދެ ފަހަރު ކުނި އުކާލަންވާނެއެވެ. އަދި މިފަދަ އުކާލަންޖެހޭ އެއްވެސް އެއްޗެއް ކުނިވެ ވަސްނުބައިވަންދެން އުކާނުލައި ބަހައްޓައިގެން ނުވާނެއެވެ.
   7. މަރުކަޒުން ބޭރުންތަކެތި ސަޕްލައި ކުރުމުގައި ތަކެތި ގެންނަންޖެހޭނީ އެއެއްޗެއް ހުންނަންޖެހޭ ފިނިހޫނުމިނުގައި ބަހައްޓައިގެންނެވެ. މިގޮތުން އައިސް ތަކެތިނަމަ އެތަކެތިގެންނަންވާނީ އެތަކެތީގެ ފިނި ހޫނުމިނަށް ބަދަލު ނާންނާނޭފަދަ ކޮންޓެއިނަރ ތަކުގައެވެ.
   8. މަރުކަޒުގެ އެއްތަނުން އަނެއްތަނަށް ބަންދު ކޮށްގެން ނުވަތަ އެނޫންގޮތަކަށްވެސް ތަކެތި އެއްތަނުން އަނެއްތަނަށް އުފުލާއިރު ރައްކާތެރިކަމާއިއެކު އެތަކެތި އުފުލުމަށް އެކަށީގެންވާ ކޮންޓެއިނަރ ފަދަ ތަކެތި ބޭނުން ކުރަންވާނެއެވެ.
   9. ބަލިމަޑުކަމެއް ފެތުރުން ނުވަތަ އެހެނިހެން ކާރިސާއެއްގެ ސަބަބުން ސިފައިންނަށް ވަކިގޮތަކަށް އުޅެންޖެހިފައިވާ ދުވަސްތަކުގައި ކައްކާ ކާންދިނުމުގެ ޚިދުމަތުގެ ސަލާމަތްތެރިކަމާއި އަދި ސާފްތާހިރުކަން ހިފެހެއްޓުމާއި ގުޅޭގޮތުން މަރުކަޒުގެ އޮފީހުގެ ފަރާތުން ދޭ އިތުރު އިރުޝާދުތަކަށް އަމަލުކުރަންޖެހޭނެއެވެ.
3. **މަސައްކަތާއި ޙަވާލުވި ފަރާތުން ގެންގުޅޭ މުވައްޒަފުން:**
   1. މުވައްޒަފުން ހޯދުމުގައި ދިވެހިންނަށް އިސްކަން ދޭންވާނެއެވެ. އަދި ބިދޭސީމުވައްޒަފުން ގެންގުޅުނުކަމުގައިވިއަސް އަބަދުވެސް މަސައްކަތުގައި އުޅޭ މުވައްޒަފުންގެ %30 (ތިރީސް އިންސައްތަ) މުވައްޒަފުން ވާންޖެހޭނީ ދިވެހިންނަށެވެ.
   2. މެސްރޫމްތަކުގައި (މަދުވެގެން) ވެއިޓަރުން ބައިތިއްބަންޖެހޭ ގޮތުގެ ތަފްސީލް:

|  |  |  |  |  |
| --- | --- | --- | --- | --- |
| **މަޤާމް** | **އޮފިސަރސް މެސް** | **އަދަރޭންކްސް** | **ޓްރެއިނީސް މެސް** | **އާއްމު މުވައްޒަފުންގެ މެސް** |
| ވެއިޓަރުން އަދި ބުފޭބަލަހައްޓާ | ޝިފްޓެއްގައި 02 | ޝިފްޓެއްގައި 04 | ޝިފްޓެއްގައި 02 | ޝިފްޓެއްގައި 01 |
| ސުޕަވައިޒަރ/ހެޑް ވެއިޓަރ | ޝިފްޓެއްގައި 01 | ޝިފްޓެއްގައި 01 | ޝިފްޓެއްގައި 01 | ޝިފްޓެއްގައި 01 |

ނޯޓް: އާއްމު މުވައްޒަފުންގެ މެސްގައި ވެއިޓަރުންގެ ޚިދުމަތް ދޭންޖެހޭނީ އާއްމު މުވައްޒަފުންނަށް ކައްކާ ކާންދޭންޖެހޭ މަރުކަޒެއް ކަމުގައި ވާނަމައެވެ.

* 1. ސުޕަރވައިޒަރީ ލެވެލްގައި ގެންގުޅޭ މުވައްޒިފުންނާއި، އިސް ކައްކާއިންނާއި، ހެޑް ވެއިޓަރުން އަދި ސްޓޮކާއި ހަވާލުވެ ހުންނަ މުވައްޒަފަކީ ދިވެއްސަކަށް ވާންޖެހޭނެއެވެ. މިކަންކަމުގައި ބިދޭސީއަކު ނުގެންގުޅެވޭނެއެވެ. އަދި މި މުވައްޒަފުންނަކީ އެމީހުންނާއި ހަވާލުވެ ހުންނަ ދާއިރާއަކުން ގޮތް ނިންމޭވަރުގެ ބަޔަކަށް ވާން ޖެހޭނެއެވެ. އަދި މަސައްކަތާގުޅޭގޮތުން މަރުކަޒުން ގެންގުޅޭ ލިޔެކިޔުން ތަކުގައި ސޮއިކުރެވޭ މީހުންނަށް ވާންޖެހޭނެއެވެ.
  2. މުވައްޒަފުން ގެންގުޅުމުގަޔާއި އަދި މުވައްޒަފުންލައްވާ މަސައްކަތްކުރުވުމުގައި، ދިވެހި ރާއްޖޭގެ ވަޒީފާއާއި ބެހޭ ޤާނޫނާ އަދިވެސް މުވައްޒަފުންގެ ހައްޤުތަކާއި ގުޅޭގޮތުން ހެދިފައިވާ އެހެނިހެން ޤާނޫންތަކާއި އެއްގޮތަށް ޢަމަލުކުރަންޖެހޭނެއެވެ. އަދި އެމީހުންނަށް ވަޒީފާދޭ ފަރާތުން ދޭންޖެހޭ އެއްވެސް އިނާޔަތެއް ނުވަތަ ޚިދުމަތެއް ވިއަސް ނުލިބުމުގެ ސަބަބުން ކުރަންޖެހޭ އެއްވެސް އިޚްތިޖާޖެއް ނުވަތަ ހިތްހަމަ ނުޖެހުމުގެ އެއްވެސް ޝުޢޫރެއް ފާޅުކުރުމުގައި ނުވަތަ ޙަރަކާތެއް ހިންގުމުގައި މަރުކަޒުގެ އެއްވެސް ތަނެއް ނުވަތަ ސަރަޙައްދެއް ބޭނުންކޮށްގެން ނުވާނެއެވެ.
  3. މެސްރޫމް، ބަދިގެ ފަދަ ތަންތަނުގައި މަސައްކަތްކުރާ މުވައްޒަފުންގެ ތެރޭގައި ބޯ ދިގުކޮށްފައިވާ މީހުންނާއި ކަންފަތުގައި މުދިލާ ބޮލުގައި ކުލަޖައްސާ އަދި މިނޫންވެސް ގޮތަކުން މީހާގެ ޑީސަންޓްކަން ގެއްލޭފަދަ ގޮތްގޮތަށް ތިބޭ މީހުންނާއި މި މަރުކަޒުގައި ކަނޑައަޅައިފައިވާ އަޚްލާގީ މިންގަޑާއި ޚިލާފްވާފަދަ ގޮތް ގޮތަށް އުޅޭމީހުން މިމަރުކަޒުގައި ކެއިން ބުއިމުގެ ޚިދުމަތް ދިނުގެ ކަންކަމުގައި ނުގެންގުޅެވޭނެއެވެ.
  4. ކޮންޓްރެކްޓަރުގެ މުވައްޒަފުންގެ ގޮތުގައި ގެންގުޅޭ ހުރިހާ އެންމެންނަކީވެސް އަޚްލާޤު ރަނގަޅު މީހުނަށްވާންވާނެއެވެ. ޚާއްޞަ ގޮތެއްގައި މެސްރޫމްތަކުގައި ހަރަކާތްތެރިވާ މުވައްޒަފުންނަކީ ރީތިބަހުން މުޚާތަބްކުރަން އެނގޭ، ތަޖްރިބާހުރި، ސާފުތާހިރު، އަޚްލާޤް ރަނގަޅު މީހުނަށް ވާންޖެހޭނެއެވެ.
  5. އިސްކައްކާއެއްގެ ގޮތުން މަސައްކަތްކުރުމަށް ގެނެވޭ މީހަކީ މިދާއިރާގައި 03 (ތިނެއް) އަހަރުގެޢަމަލީ ތަޖްރިބާ ހުރި އަދި މެނޫގައި ހިމެނޭ ތަކެތި ކެއްކުމާއި، ތައްޔާރުކުރަން އެނގޭ، ދިވެއްސަކަށް ވާން ޖެހޭނެއެވެ. އަދި ކެއްކުމުގެ ދާއިރާއިން އެމީހަކަށް ލިބިފައިވާ ތަމްރީނާއި ތަޖްރިބާ އެނގޭގޮތަށް މަރުކަޒުގެ އޮފީހަށް ހުށަހަޅުއްވަންވާނެއެވެ.
  6. ހެޑް ވެއިޓަރެއްގެ ގޮތުގައި މަސައްކަތް ކުރާ މީހަކީ ސެޓްފިކެޓް ލެވެލް 03 (ތިނެއް) ގެ ކޯހެއް ފުރިހަމަކޮށްފައިވާ ނުވަތަ 03 (ތިނެއް) އަހަރުގެ އަމަލީ ތަޖްރިބާ ހުރި މީހަކަށް ވާންޖެހޭނެއެވެ. އަދި ދާއިރާއިން އެމީހަކަށް ލިބިފައިވާ ތަޖްރިބާ އެނގޭގޮތަށް ލިޔުމުން މަރުކަޒުގެ އޮފީހަށް ހުށަހަޅުއްވަންވާނެއެވެ.
  7. މަސައްކަތް ހަވާލުވިފަރާތުގެ މުވައްޒަފުން ޚިދުމަތްދިނުމަށާއި، މެސްރޫމްތައް ސާފުކުރުމަށާއި، މިނޫންވެސް ކެއިން ބުއިމުގެ ޚިދުމަތްދިނުމާއި ގުޅުންހުރި މަސައްކަތްތައްކުރުމުގެ އިތުރުން ބޭކާރުގޮތުގައި މެސްރޫމްތަކުގައި ތިބުމަކީ މަނާކަމަކެވެ.
  8. ވަޡީފާ ދެވޭ އެއްވެސް މުވައްޒަފަކީ ވޭތުވެދިޔަ އަހަރުތަކުގައި އެއްވެސް ބާވަތެއްގެ މައްސަލައެއްޖެހި އަދި އެއްވެސްކަހަލަ ބަންދެއްވެފައިވާ މީހަކަށް ވެގެންނުވާނެއެވެ. ފުލުސް އޮފީހުގައި ނުވަތަ ޝަރީޢަތުގައި މައްސަލައެއްއޮތް މީހަކަށްވެސް ވެގެން ނުވާނެވެ. އަދި މިފަދަ މީހުންނަކީ ދިވެހިބަހުން މުޢާމަލާތް ކުރަން އެނގޭ މީހުންނަށް ވާންޖެހޭނެއެވެ.
  9. މަސައްކަތާއި ހަވާލުވި ފަރާތުގެ މުވައްޒަފުންނަށް ކަނޑައެޅިފައިވާ ސަރަޙައްދު ފިޔަވައި މިމަރުކަޒުގެ އެހެން ސަރަޙައްދުތަކަށް ގޮސްހެދުމަކީ މަނާ ކަމެކެވެ. އަދި އެހެން ސަރަޙައްދަކަށް ދާންޖެހިއްޖެނަމަ، ދެވޭނީ ސިފައިންގެ މީހަކާއިއެކުގައެވެ. މިމަރުކަޒުގައި ހިނގާ ކަންތައްތަކާއި ބެހޭގޮތުން އެއްވެސް ވާހަކައެއް ނުވަތަ މަޢްލޫމާތެއް ޢާއްމުންގެތެރޭގައި ނުވަތަ އެހެންވެސް ފަރާތަކަށް ދީ ނުވަތަ ދައްކާ ހެދުމަކީ މަނާކަމެކެވެ. މިއިން ކަމެއް ކޮށްފިކަން އެގިއްޖެނަމަ އެމުވައްޒަފަކާއި ދޭތެރޭގައި ޤާނޫނީ ފިޔަވަޅު އެޅޭނެއެވެ.
  10. މަރުކަޒަށް ވަދެ ނުކުމެވާ މީހުން ޢަމަލުކުރުމަށް ހެދިފައިވާ ޤަވައިދުތަކަށާއި އަދި ދަމަހައްޓާ މިންގަޑުތަކަށް ފުރިހަމައަށް ކިޔަމަންތެރިވާން ޖެހޭނެއެވެ.
  11. ވަޒީފާއަށް މުވައްޒަފަކު ގެނައުމުގެ ކުރިން އެމީހެއްގެ (**ޕޮލިސް ރިޕޯޓް**) މަރުކަޒުގެ އޮފީހަށް ހުށައަޅަން ޖެހޭނެއެވެ. މި ރިޕޯޓުން ކްލިއަރެންސް ނުލިބޭ މުވައްޒަފަކު މިމަރުކަޒުގައި ޚިދުމަތް ދިނުމުގައި ނުގެން ގުޅެވޭނެއެވެ. އަދި ވަޒީފާއަށް ގެންނަ ކޮންމެ މުވައްޡަފެއްގެ ސިއްޙީގޮތުން ރައްކާތެރިކަމުގެ ސެޓްފިކެޓް **(މެޑިކަލް ސެޓްފިކެޓް)** އަދި **ޕާސްޕޯރޓް ސައިޒްގެ ފޮޓޯ** އަދި **އައި.ޑީ.ކާރޑްގެ ފޮޓޯ ކޮޕީ** ހުށައަޅަންޖެހޭނެއެވެ. އަދި **ބިދޭސީ އެއްނަމަ،** **ޕާސްޕޯރޓް، ވޯރކްޕާރމިޓް / ވޯރކް ވިސާ، މެޑިކަލް ސެޓްފިކެޓް ކޮޕީ އަދި ޕޮލިސް ރިޕޯރޓް** މަރުކަޒުގެ އޮފީހަށް ހުށަހަޅަން ވާނެއެވެ. މިތަކެތި ހުށަނާޅާ ފަރާތެއް މިމަރުކަޒުގައި ކައްކާ ކާންދިނުމަށް ބޭނުންވާ އެއްވެސް ކަމެއްގައި ނުގެންގުޅެވޭނެއެވެ.
  12. ކައްކާ ކާން ތައްޔާރުކޮށްދިނުމުގެ ޚިދުމަތުގައި އުޅޭ ހުރިހާ މީހުންގެ މެޑިކަލް ރިޕޯރޓް ކޮންމެ 12 (ބާރަ) މަހަކުން އެއްފަހަރު މަރުކަޒުގެ އޮފީހަށް ހުށަހަޅަންވާނެއެވެ. އެކަން އެގޮތަށް ނުކުރުމުގެ ސަބަބުން މަރުކަޒުން އަޅާ ފިޔަވަޅަކުން ވަޒީފާއިން މަދުވާ މީހުންގެ ބަދަލުގައިވެސް މީހުންނަށް ވަޒީފާ ހަމަޖެއްސޭނީ 22.13 (ބާވީސް ޕޮއިންޓް ތޭރަ) ވަނަ މާއްދާގައި ބަޔާންކުރެވިފައިވާ ލިޔެކިޔުންތައް ފުރިހަމަކުރުމަށްފަހުގައެވެ. އަދި 12 މަސް ދުވަހުގެ ތެރޭގައި ބަލިހާލަތު ގޯސްކަމަށް މުވައްޒަފަކު ފާހަގަ ކުރެވިގެން މެޑިކަލް ރިޕޯރޓް ހެދުމަށް މަރުކަޒުގެ ފަރާތުން އަންގައިފިނަމަ މެޑިކަލް ހެއްދުމަށްފަހު ރިޕޯރޓް ހުށަހަޅަންވާނެއެވެ.
  13. ހުރިހާ މުވައްޒަފުންވެސް ޔުނީފޯމް އަޅަންޖެހޭނީ މި މަޢުލޫމާތު ޕެކޭޖްގައި ހިމެނިފައިވާ ނަމޫނާއާއި އެއްގޮތަށެވެ.
  14. މި މަރުކަޒުގައި ޚިދުމަތް ދޭންފަށާ ދުވަހުން ފެށިގެން ވަޒީފާގައި ގެންގުޅޭ ހުރިހާ މުވައްޒަފުންވެސް މަސައްކަތު ގަޑީގައި ތިބެންވާނީ އެމީހަކަށް ކަނޑައެޅިފައިވާ ޔުނީފޯމެއްގައެވެ. މުވައްޒިފުންގެ ސާފުތާހިރުކަން، މަސައްކަތް ހަވާލުވި ފަރާތުން މި މަރުކަޒުގައި ބަހައްޓާފައި ހުންނަ ސްޕަރވައިޒަރ ނުވަތަ މެނޭޖަރ ބަލަހައްޓަން ވާނެއެވެ. މީގެ އިތުރުން މިމަރުކަޒުގެ ފަރާތުން މިކަން ބަލަމުން ގެންދާނެއެވެ.
  15. މަސައްކަތް ހަވާލުވި ފަރާތުގެ އެއްވެސް މުވައްޒަފަކު މިމަރުކަޒު ތެރޭގައި ސިފައިން ހިންގާ އެއްވެސް ޙަރަކާތެއް ބަލަން ތިބުމަކީ މަނާކަމެކެވެ. މިފަދަ ކަމެއް ކުރި ނުވަތަ ކުރާ މުވައްޒަފެއް ފެނިއްޖެނަމަ އެމުވައްޒަފަކާއި ދޭތެރޭ ފިޔަވަޅު އެޅޭނެއެވެ.
  16. ކޮންމެ މުވައްޒަފަކީވެސް އެމް.އެން.ޑީ.އެފްގެ ސަލާމަތީ ކަންތައްތަކާއި ބެހޭގޮތުން ހަދާފައިވާ ޤަވާޢިދަށް ޙުރުމަތްތެރިކޮށް ހިތާ މީހަކަށް ވާން ޖެހޭނެއެވެ. އަދި ކޮންމެ މުވައްޒަފަކުވެސް ވަޒީފާއަށް ގެނައުމުން މިޤަވާޢިދުގައި ސޮއި ކުރުވޭނެއެވެ.
  17. މިމަރުކަޒުގައި ދުންފަތުގެ އިސްތިޢްމާލްކުރުމަށް ކަޑައެޅިފައިވާ ސަރަހައްދު ފިޔަވައި އެހެން ސަރަޙައްދުތަކުގައި، މަސައްކަތް ހަވާލުވި ފަރާތުގެ މުވައްޒަފުން ދުންފަތުގެ އިސްތިޢުމާލް ކުރުމަކީ މަނާކަމެކެވެ.
  18. މަސައްކަތް ހަވާލުވި ފަރާތުގެ މުވައްޒިފުން މިމަރުކަޒުގައި އުޅޭއިރު އައި.ޑީ ކާޑެއް ބޭނުންކުރާގޮތަށް މިމަރުކަޒުގެ ފަރާތުން ހަމަޖައްސައިފިނަމަ އެކާޑު ހެދުމަށް ހިނގާ ޚަރަދު ހަމަޖައްސަން ޖެހޭނީ މަސައްކަތާއި ހަވާލުވި ފަރާތުންނެވެ. މިގޮތުން ހެދޭ ކާޑާއި އެކަމާއި ގުޅިގެން ހަދާ އެންމެހާ ޤަވާއިދުތަކަށް ކޮންޓްރެކްޓަރުގެ މުވައްޒަފުން ފުރިހަމައަށް ޢަމަލް ކުރަންވާނެއެވެ. އަދި އައިޑީ ކާޑުގެ މުއްދަތު ހަމަވުމުގެ 01 (އެކެއް) މަސްދުވަހުގެ ކުރިން، ކާޑު އައު ކުރުމަށް ބޭނުންވާ މަޢުލޫމާތާއެކު ކާޑު އައުކުރުމަށް މަރުކަޒުގެ އޮފީހަށް ހުށައަޅަންވާނެއެވެ.
  19. މަސައްކަތް ހަވާލުވި ފަރާތުގެ މުވައްޒަފުންނާއި ސިފައިންގެ މީހުންނާއި ދެމެދު ދިމާވާ މައްސަލަތަކުގައި މަސްލަޙަތު ގެއްލޭގޮތަށް ވާހަކަ ދެއްކުމުގެ ބަދަލުގައި މިކަން ޙައްލުކުރުމަށް މަރުކަޒުގެ އޮފީހަށް ހުށަހަޅަންޖެހޭނެއެވެ.
  20. މަސައްކަތްކުރަން ތިބޭ މުވައްޒަފުންގެ ތެރޭގައި ދިވެހިންތިބެންޖެހޭނެއެވެ. ޚާއްޞަކޮށް އޮފިސަރސްމެސްގައި މަސައްކަތްކުރުމަށް ދިވެހި މުވައްޒަފުން އަދި ސްޕަވައިޒަރުންގެ ގޮތުގައިވެސް ދިވެހި މުވައްޒަފުން ގެންގުޅެންޖެހޭނެއެވެ.

1. **ކެއުމުގެ ފެންވަރު ބެލުން:**
   1. ތައްޔާރުކުރާ ކާތަކެތި ހުންނަންވާނީ މެނޫއާއި އެއްގޮތަށް ޞިއްޙީގޮތުން އެކަށީގެންވާ ރައްކާތެރިކަމާއެކުގައެވެ. ކާތަކެތީގެ ރަހަ ރަނގަޅުވާންޖެހޭނެއެވެ. ކާބޯތަކެތީގެ ތާޒާކަންމަތީގައި ހުރިހައި މީހުންނަށްވެސް ކާން ލިބެންޖެހޭނެއެވެ. ޚާއްޞަކޮށް ހޫނުކޮށް ބަހައްޓަންޖެހޭ ރިހަ ފަދަތަކެތި ހޫނުކޮށް ބެހެއްޓުމަށް ބޭނުންކުރަންޖެހޭ ތަކެތި ބޭނުން ކޮށްގެން، ހޫނުކަންމަތީ ގަނޑި ނިމެންދެން ބަހައްޓަންވާނެއެވެ.
   2. އެއްބަސްވުމުގެ ދަށުން މެނޫގައި ހިމެނޭ އެއްވެސް އައިޓަމެއް ކާގަޑި ނިމުމުގެ ކުރިން ހުސްވެއްޖެނަމަ، އަދި އެއައިޓަމެއް ހުސްވެފައިވަނީ ދީފައިވާ އޯޑަރަށް ވުރެ މަދުން ތަކެތި ތައްޔާރުކޮށްގެން ކަމަށްވާނަމަ، އެގަޑިއަކަށް ކަނޑައެޅިފައިވާ ރޭޓުން %15 (ފަނަރަ އިންސައްތަ) އުނިކުރުމުގެ އިޚްތިޔާރު މަރުކަޒުގެ އޮފީހަށް ލިބިގެންވެއެވެ. މިއަދަދު އުނިކުރެވޭނީ އެއައިޓަމެއް ނުލިބުނު ފަރާތްތަކަށް ކުރާ ބިލުންނެވެ. އަދި މިފައިސާ އުނިކުރުމުގެ ކުރިން މަރުކަޒުގެ އޮފީހުން މަސައްކަތާއި ހަވާލުވިފަރާތަށް ލިޔުމުން އެކަން އަންގާނެއެވެ.
   3. ކޮންމެ މީހަކަށްވެސް ރަނގަޅަށް ފުދޭ މިންވަރަކަށް ކާން ލިބެންޖެހޭނެއެވެ. ފުދޭ މިންވަރު ކަނޑައަޅާނީ މަރުކަޒުގެ އޮފީހުންނެވެ.
   4. މެނޫތަކުގައި ހިމެނިފައިވާ ދިވެހި ކެއުން ތަކުގައި ހިމެނޭ ގަރުދިޔަ ހުންނަންޖެހޭނީ ތާޒާ ކަނޑު މަހުގައެވެ. ކަނޑުމަސް ލިބެން ނެތްނަމަ މަރުކަޒުގެ އޮފީހަށް އެންގުމަށްފަހު އެފަރާތުން އަންގާ ގޮތަކަށް ތަކެތި ތައްޔާރުކޮށްދޭންވާނެއެވެ.
   5. މަސްހުނި ހަދަންވާނީ ތާޒާ ވަޅޯ ކަނޑު މަހުގައި ނުވަތަ ދަޅުގައި ބަންދު ކުރެވިފައިވާ ޗަންކްސް އިން އޮއިލް ބްރޭންޑްގެ ދަޅުމަހުގައެވެ.
   6. ދަޅުމަހުގައި ތައްޔާރުކުރަންޖެހޭ އައިޓަމްތައް ހުންނަން ޖެހޭނީ ޗަންކްސް އިން އޮއިލް ބްރޭންޑްގެ ދަޅުމަހުގައި ތައްޔާރުކޮށްފައެވެ.
   7. ފަރުމަހުގެ ބާވަތްތައް ހުންނަ ދުވަސްދުވަހު ހުންނަންޖެހޭނީ ފަރުމަހުގެ ގޮތުގައި ބެލެވޭ ބާވަތްތަކުގެ މަހެވެ. އެއްވެސް ސަބަބަކާއިހުރެ މިނޫން ބާވަތެއްގެ މަހެއް ބޭނުންކުރާނަމަ މިމަރުކަޒުގެ ހުއްދަ ހޯދަންޖެހޭނެއެވެ.
   8. ބަތް ކައްކަން ޖެހޭނީ ހުދު ހަނޑޫ، ތައި ވައިޓް ރައިސް ނުވަތަ މިއަށް ވުރެ މޮޅު ހަނޑުލެއްގައެވެ.
   9. ފްރައިޑް ރައިސް ހުންނަ ދުވަސް ދުވަހު ބަތް ކައްކަން ޖެހޭނީ ބާސިމަތީ ހަނޑުލުގައެވެ.
   10. ބިރިޔާނީ ހުންނަ ދުވަސް ދުވަހު ބަތް ކައްކަން ޖެހޭނީ ބިރިޔާނީ ހަޑުލުގައެވެ. ބިރިޔާނީއަށް އެކަށީގެންވާ ވަރަށް ކުކުޅު މަސް އަޅާފައި ހުންނަން ޖެހޭނެއެވެ.
   11. ހަވީރު ސައިގެ ހެދިކާ ހުންނަންޖެހޭނީ މެސްމެނޫގައި ކަނޑައެޅިފައިވާ ވައްތަރު ތަކުންނެވެ. ހެދިކާ ހުންނަން ޖެހޭނީ އާއްމުކޮށް ހުންނަސައިޒުގެ ހެދިކާއެވެ. ހެދިކާ ސައިޒް ކުޑަކަމަށް މަރުކަޒުގެ އޮފީހަށް ފާހަގަ ކުރެވިގެން އެކަން ރަގަޅުކުރުމަށް އަންގައިފިނަމަ އެކަން ރަގަޅުކޮށްދޭން ޖެހޭނެއެވެ.
   12. މިމަރުކަޒުގައި ތައްޔާރުކުރެވޭ ކާ ތަކެތީގެ ތެރެއިން މައިގަނޑު ތަކެތި ފިޔަވައި އެހެނިހެން ތަކެތި މޯލްޑިވްސް ފުޑް އެންޑް ޑްރަގް އޮތޯރިޓީގެ މިންގަނޑުތަކަށް ފެތޭ އެމް.އެމް.ޑީ.އެފް ކިޔު.އެމް.އެސްއިން ޤަބޫލްކުރާ ފެންވަރެއްގެ، ތަނެއްގައި ތައްޔާރުކޮށްގެން ގެނެވިދާނެއެވެ.
   13. ކޮންމެ ކާ ގަޑިއެއް އަދި ސައި ގަޑިއެއްގައި ޓިޝޫ އަދި ދަތް ކޮށްޓި ލިބޭގޮތަށް ހުންނަންވާނެއެވެ.
   14. ކާ ތަކެތި ތައްޔާރު ކުރަން ބޭނުން ކުރަންވާނީ ކޯން އޮއިލް ނުވަތަ ސަންފްލަވަރ އޮއިލް ތެލެވެ. އެއްޗެހި ތެލުލުމަށް ބޭނުންކޮށްފައި ހުންނަ ތެޔޮ މާބޮޑަށް ހަޑިވަންދެން ބޭނުން ކޮށްގެން ނުވާނެއެވެ. މީގެއިތުރުންވެސް ތެޔޮ ހަޑިވެފައިވާކަމަށް މަރުކަޒުގެ އޮފީހަށް ފާހަގަ ކުރެވިގެން އެކަން އަންގައިފިނަމަ އެތެޔޮ ބަދަލުކުރަންޖެހޭނެއެވެ.
   15. ހިކި ކިރު އަޅައިގެން ތައްޔާރު ކުރަންޖެހޭ ބުއިމާއި ތަކެތި ތައްޔާރުކުރުމުގައި ބޭނުންކުރަންވާނީ ކޯސްޓް، އެންކަރ، ނީޑޯ، އޯލްޑަން ބާގަރ، މިލްގްރޯ ނުވަތަ ޑަޗްލޭޑީ ހިކި ކިރުގައެވެ. މިއިން ބްރޭންޑެއް ބާޒާރުން ލިބެން ނެތްނަމަ، މިމަރުކަޒުގައި ބޭނުން ކުރަންވާނީ މަރުކަޒުގެ އޮފީހުން ހުއްދަކުރާ ވައްތަރެއްގެ ހިކިކިރެވެ.
   16. ރޯ ކިރު ހުންނަ ދުވަސްތަކުގައި ހުންނަން ޖެހޭނީ ޓެޓްރާ ޕެކެޓްގައި ބަނދުކޮށްފައި ހުންނަ %100 (ސައްތައިން ސައްތަ) ކޮންސެންޓްރޭޓެޑް ފްރެޝް ލޯފެޓް އަދި ފުލްކްރީމް މިލްކް ޕެކެޓެވެ. މިނޫން ބާވަތެއްގެ ކިރެއް ބޭނުންކުރާނަމަ މިމަރުކަޒުގެ ހުއްދަ ހޯދަންޖެހޭނެއެވެ.
   17. ރޯމިރުހުގެ ގޮތުގައި ހުންނަންވާނީ ދިވެހި ގިތެޔޮމިރުހާއި ދިވެހި ތޮޅި މިރުހެވެ.
   18. ނޫޑުލްސް އަދި ނޫޑުލުސްގައި ތައްޔާރުކުރަންޖެހޭ ހުރިހާ ތަކެއްޗެއްވެސް ތައްތާރު ކުރަންވާނީ މަމީ (MAMEE) ބްރޭންޑްގެ ކަރީ ފްލޭވަރ ނޫޑުލްސްގައެވެ. މިނޫން ބާވަތެއްގެ ނޫޑްލުސްގެ ބާވަތެއް ބޭނުންކުރަންވާނީ މިމަރުކަޒުގެ ހުއްދަ ލިބިގެންނެވެ.
   19. ކަޕް ނޫޑްލްސްގެ ގޮތުގައި ހުންނަންވާނީ ސްޕަރކަޕް ބްރޭންޑްގެ ތޮމްޔަމް، ޗިކަންފްލޭވަރ ނުވަތަ މަރުކަޒު އޮފީހުން ކަނޑައަޅާ ވައްތަރެއްގެ ކަޕް ނޫޑްލްސް އެވެ.
   20. ފެނު ކެއްކި ތަރުކާރީ ގޮތުގައި ހުންނަންވާނީ ބީންސް، ކެރެޓް، ކެބެޖް، ކޯލީފްލާވަރ އަދި ބްރޮކޯލީ އެވެ. މިނޫން ބާވަތެއްގެ ތަރުކާރީ ބަހައްޓަންވާނީ މިމަރުކަޒުގެ ހުއްދަ ހޯދައިގެންނެވެ.
   21. ކްރިމްކޭކަރ ބިސްކޯދުގެ ގޮތުގައިހުންނަންވާނީ ޖޭ.ކޭ. ކްރިމްކޭކަރ ބިސްކޯދެވެ. މިނޫން ބާވަތެއްގެ ބިސްކޯދެއް ބޭނުންކުރެވޭނީ މިމަރުކަޒުގެ ހުއްދަ ހޯދައިގެންނެވެ.
   22. ކުކުޅުފައި ހުންނަ ދުވަސް ދުވަހު ހުންނަ ކުކުޅު ފަޔަކީ 1200 ގްރާމަށް ވުރެ ކުޑަނޫން ސައިޒެއްގެ ކުކުޅު ފަޔަކަށް ވާންވާނެއެވެ.
   23. މެސްމެނޫގައި ހިމެނޭ އައިޓަމް ތަކުގެ ތެރެއިން ހޫނުކޮށް ބަހައްޓަންޖެހޭ ހުރިހާތަކެއްޗެއްވެސް ހުންނަންޖެހޭނީ ފުޑްވޯމާގައި ގަޑި ނިމެންދެން ހޫނުކަންމަތީގައެވެ.
   24. ފްރެޝް ޖޫސް ތައްޔާރުކުރަންވާނީ ތާޒާ ރޯ މޭވާގައެވެ. ކަރާ ފަނި ހުންނަންޖެހޭނީ ކަރާ ކޮށައިގެން ތައްޔާރުކޮށްފައެވެ.
   25. މެނޫގައި އައިސްކްރީމް ހުންނަ ދުވަސްދުވަހު އައިސްކްރީމް ޕޯޝަން ހުންނަންޖެހޭނީ 125 އެމް.އެލް އަށްވުރެ ކުޑަނޫން ޕޯޝަނެއްގެ އައިސްކްރީމްއެވެ. އަދި އައިސްކްރީމަކީ ކޮލިޓީ ރަނގަޅު، ބްރޭންޑެޑް އައިސްކްރީމަކަށް ވާންވާނެއެވެ.
   26. ތެޔޮބޭނުން ކުރަންވާނީ ކޮލަސްޓްރޯލް ފްރީ ތެލެވެ. އަދި އޮފިސަރުންނަށް ތައްޔާރު ކުރެވޭތަކެތި ތައްޔާރު ކުރަންވާނީ އޮލިވް އޮއިލްގައެވެ.
   27. މެސްމެނޫގައި ކޯންފްލެކްސް ހުންނަ ދުވަސްތަކުގައި ކިރު، މާމުއި ހުރިހާ މެސްއަކުންވެސް ލިބެން ހުންނަންވާނެއެވެ. އަދި މާމުއިއަކީ ސަތޭކަ ޕަސެންޓް މާމުއިއަށް ވާންވާނެއެވެ.
2. **ސްޓޮކް:**
   1. ސިފައިންގެ ކަންތައްތައް ހަމަޖެހިފައިވާގޮތުން ދިމާވެދާނެ އިމަރޖެންސީ އަކަށްޓަކައި އަބަދުވެސް އެފަދަ ޙާލަތްތަކުގައި ބޭނުންކުރުމަށް 07 (ހަތެއް) ދުވަހުގެ ކޮއްތު ސްޓޮކެއް ބަހައްޓަންވާނެއެވެ.
   2. މި ސްޓޮކްގައި ހަކުރު، ހަނޑޫ އަދި ފުށުގެ އިތުރުން ފެލިވަރުމަހާއި، ނޫޑްލްސް، ކަޕްނޫޑްލްސް އަދި ދަޅުކާނާ ގެ ބާވަތް ތަކާއި، ޕެކެޓްޖޫސް، ދަޅުޖޫސް އަދި އަވަހަށް ހަލާކުނުވާ ބާވަތް ތަކުގެ ތަކެތި ބަހައްޓަން ވާނެއެވެ.
   3. މި ސްޓޮގައި ބެހެއްޓޭ ތަކެއްޗަކީ އެކަށީގެންވާ މުއްދަތެއްގައި ބޭނުން ކުރެވޭ ވަރަށް މުއްދަތުހަމަވާ ތާރީޚު ހުރި ރަނގަޅު އެއްޗެއްސަށް ވާންވާނެއެވެ. މިސްޓޮކްގައި ކޮންމެހެން ހުންނަންޖެހޭ ތަކެތި ހުރޭތޯ އާއި މުއްދަތު ހަމަވެފައިވާ ތަކެތި ހުރޭތޯ އަދި ސާފްތާހިރުކަން މަރުކަޒުގެ އޮފީހުގެ ފަރާތުން ދޭތެރެ ދޭތެރެއިން ބަލާ ޗެކް ކުރާނެއެވެ.
3. **މަސައްކަތް ޙަވާލުވި ފަރާތުން ގެންގުޅޭ ތަކެއްޗާއި ވެހިކަލް:**
   1. މަސައްކަތާއި ޙަވާލުވި ފަރާތުން ގެންނަ ހިފާގެންގުޅޭ ތަކެތި ގެނެސް ބޭނުންކުރަންވާނީ، މިމަރުކަޒުގެ ހުއްދަ ހޯދައިގެންނެވެ.
   2. މެސްރޫމްތަކުގައި ބޭނުންކުރާ ފޮތި އަދިވެސް އެހެނިހެން ތަކެތި ދޮވުމުގެ ކަންތައްކުރަންވާނީ ކޮންޓްރަކްޓަރުގެ ފަރާތުންނެވެ.
   3. ކާބޯތަކެތި ތައްޔާރުކުރުމަށް ބޭނުންކުރާ މޭޒުފަދަ ތަކެތި ހުންނަންވާނީ ޓޭބަލް ޓޮޕް އެސް.އެސް މޭޒެވެ. އަދި މިތަކެތި މަރުކަޒަށް ގެނެސް ބޭނުންކުރަންވާނީ، މިމަރުކަޒުގެ ހުއްދަ ހޯދައިގެންނެވެ.
   4. ބަދިގޭގައި ބޭނުންކުރާ މެޝިނަރީސް އާއި އިކްއިޕްމަންޓްސް ވާންވާނީ އިންޑަސްޓްރިއަލް ކިޗަން ސެޓްގެ ތަކެއްޗަށެވެ.
4. **މަސައްކަތް ހަވާލުވިފަރާތުގެ ޒިންމާ:**
   1. މެސްރޫމްގައި ކާތަކެތި ހުންނަންޖެހޭނީ ބުފޭގައެވެ. ކެއުން ތައްޔާރު ކުރަން ޖެހޭ ގަޑިތަކަށް، މެނޫގައިވާ ތަކެތި ހުންނަން ޖެހޭނީ ބުފޭއަށް އެރުވިފައެވެ. އަދި ކާގަޑިފެށުމުގެ 30 (ތިރީސް) މިނެޓަށްވުރެކުރިން ބުފޭއަށް ކާއެއްޗެހި ނަގައިގެން ނުވާނެއެވެ.
   2. ހުރިހާ މެސްރޫމެއްގައި ބޭނުންކުރާ މޭޒްތަކުގައި ހުންނަން ޖެހޭނީ، މަރުކަޒުގެ އޮފީހުން އެހެން ގޮތެއް ނާންގާހާ ހިނދަކު، ރީތިކޮށް އިސްތިރިކޮށް ރޫފިލުވާފައިވާ ފޮތި އަޅާފައެވެ. އަދި މިފޮތި މަދުވެގެން ހަފްތާއަކު 01 (އެކެއް) ފަހަރު ބަދަލުކުރަންޖެހޭނެއެވެ. ހަފްތާއެއް ނުވިކަމުގައިވިޔަސް ހަޑިވެއްޖެނަމަ އެފޮތިގަނޑެއް ވަގުތުން ބަދަލުކުރަން ޖެހޭނެއެވެ.
   3. ކޮންމެ ސައިގަޑި/ ކާގަޑީގެ އިތުރުން ކޮންމެ ވަގުތެއްގައިވެސް ކެއުން-ބުއިމުގެ ޚިދުމަތެއް ބޭނުންވެދާނެކަމަށްޓަކައި ކައްކާ އިންނާއި ވެއިޓަރުން މިމަރުކަޒުގައި އަބަދުވެސް ތިބެންޖެހޭނެއެވެ. މިގޮތުން ކޮންމެ ވަގުތެއްގައި ކެއުން ބުއިމުގެ ޚިދުމަތަކަށް އެދުނުކަމުގައިވިއަސް އެކަމެއް ކޮށްދޭންވާނެއެވެ.
   4. ކާބޯތަކެތި އުފުލުމަށް، އެކަމަށް އެކަށީގެންވާ ތަބައް (ޓްރޭ) ބަހައްޓަންވާނެއެވެ. މިގޮތުން އޮފިސަރސްމެސް ފިޔަވައި އެހެނިހެން މެސް ރޫމް ތަކުގައި ތަބައް (ޓްރޭ) ބަހައްޓަން ޖެހޭނެއެވެ.
   5. މެސްރޫމްތަކުގައި ފެން / ޖޫސް ފަދަ ތަކެތި ބުއިމަށް ބަހައްޓަންވާނީ ބިއްލޫރި ތަށްޓެވެ. މިނޫން ބާވަތެއްގެ ތައްޓެއް ބޭނުންކުރަންވާނީ މިމަރުކަޒުގެ ހުއްދަ ހޯދައިގެންނެވެ.
   6. މެސްރޫމްގައި ތަށި ސަމުސާ އޫފަދަ ތަކެތީގެ ގޮތުގައި ބަހައްޓަންވާނީ، މަރުކަޒުގެ އޮފީހުން ގަބޫލްކުރާ ފެންވަރުގެ ތަކެއްޗެވެ.
   7. މެސްރޫމްތަކުން ފަރިއްކުޅުވާ ބޭފުޅުން، ފަރިއްކުޅުވަން ގެންނަ ތަށިފަދަ ތަކެތި ފަރިއްކުޅުވާ ނިމުމުން ވީހާވެސް އަވަހަކަށް މޭޒުމަތިން އެތަކެތި ނަގާ މޭޒުމަތި ސާފުކުރަންޖެހޭނެއެވެ.
   8. މެސްރޫމްގައި ކެއިން ބުއިމުގެ ޚިދުމަތް ދެވެމުން ދާގޮތް ބަލާ ޗެކްކުރުމަށްޓަކައި މަސައްކަތާއި ގުޅޭ އޯވަރރޯލް ސުޕަރވައިޒަރެއް ނުވަތަ މެނޭޖަރެއްގެ އިތުރުން އަބަދުވެސް މެސްރޫމް ސުޕަރވައިޒަރެއް ބަހައްޓަން ވާނެއެވެ.
   9. ކޮންޓްރެކްޓަރ ބޭނުން ކުރާ ސަރަޙައްދުގެ ނަރުދަމާ ބެދޭ އެއްވެސްކަމެއް ކޮށްގެން ނުވާނެއެވެ. މި ނަރުދަމާ ބެދިއްޖެނަމަ، މަރުކަޒްގެ ލަފާގެ މަތިން ނަރުދަމާ ސާފްކުރުމުގެ މަސައްކަތް ކުރުމަކީ މަސައްކަތާއި ޙަވާލުވާ ފަރާތުގެ ޒިންމާއެކެވެ. ނަރުދަމާ ބެދިގެން މަރުކަޒްގެ އޮފީހުގެ ފަރާތުން މިކަން ހައްލު ކުރަންޖެހިއްޖެނަމަ، މިކަމަށް ހިނގި ޚަރަދުގެ ބިލް ހުށަހެޅުމުން އެ ބިލަށް ފައިސާ ދައްކަންވާނެއެވެ.
   10. ކާބޯތަކެތީގެ ގޮތުގައި ތައްޔާރުކުރެވޭ ތަކެތި ނުބައިވެގެން ނުވަތަ ޞިއްޙީގޮތުން އެކަށީގެންނުވާ ފެންވަރެއްގައި ހުރެއްޖެނަމަ މަރުކަޒުގެ އޮފީހުގެ ފަރާތުން ބެލުމަށްފަހު ބަދަލުކުރަން އަންގައިފިނަމަ، އިތުރު އަގަކާނުލާ އެގަޑިއަކަށް ކަނޑައެޅިފައިވާ ތަކެތި 01 (އެކެއް) ގަޑި އިރުގެ ތެރޭގައި ތައްޔާރުކޮށްދޭންޖެހޭނެއެވެ. ނަމަވެސް މިމަރުކަޒުގެ އެލާޓްގައި އޮންނަ ވަގުތެއްގައި މިފަދަ ކަމެއް ދިމާވެއްޖެނަމަ 30 (ތިރީސް) މިނެޓްގެ ތެރޭގައި އެކަމެއް ކޮށްދޭން ޖެހޭނެއެވެ.
   11. ކެއުން ތައްޔާރުކުރަންޖެހޭ ގަޑިއަށް ކެއުން ތައްޔާރު ނުކުރެވި ލަސްވެގެން 01 (އެކެއް) ގަޑިއިރު، އެލާޓެއްގައި 30 (ތިރީސް) މިނެޓް ވެއްޖެނަމަ މަރުކަޒުގެ އޮފީހުގެ ފަރާތުން ހަމަޖައްސަވާ ގޮތެއްގެމަތިން އެ ލަސްވީ ވަގުތެއްގެ ކެއުމުގެ ކަންތައް ހަމަޖެއްސުމަށްފަހު ހިނގި ޚަރަދު، އެމަސް ނިމުމުން މަސައްކަތް ޙަވާލުވި ފަރާތުން ހުށަހަޅާ ބިލުން އުނިކުރެވޭނެއެވެ.
   12. އެއްބަސްވުމުގެ މުއްދަތުގެ ތެރޭގައި ކައްކާ ކާންދިނުމުގެ މަސައްކަތާއި ގުޅޭ މެސްރޫމްތަކުގެ ގޮނޑި، މޭޒް ފިޔަވައި އެހެން ހުރިހައި ތަކެއްޗެއް ހޯދަންޖެހޭނީ މަސައްކަތާއި ޙަވާލުވި ފަރާތުންނެވެ.
   13. އެއްބަސްވުމުގެ މުއްދަތުގެ ތެރޭގައި ކައްކާ ކާންދިނުމުގެ މަސައްކަތް އެހެން ފަރާތަކާއި ހަވާލުކޮށްގެން (ތާރޑްޕާރޓީ) މަސައްކަތްކުރުވުމަކީ އެއްބަސްވުމާއި ޚިލާފްވާ، މުޅިން މަނާކަމެކެވެ.
   14. މަސައްކަތް ޙަވާލުވި ފަރާތުން މަސައްކަތްތައް ކުރަމުންދަނީ މި އެއްބަސްވުމާއި އެއްގޮތަށްތޯ ބަލާ ޗެކްކޮށް ހަދާނީ މަރުކަޒުގެ އޮފީހުގެ ފަރާތުންނެވެ.
   15. މަސައްކަތް ހަވާލުވާ ފަރާތުން ދެފަރާތުން އެއްބަސްވާ އެއްބަސްވުމާއި އެއްގޮތަށް މަސައްކަތް ކުރިޔަށް ގެންދަންވާނެއެވެ. އަދި އެއްބަސްވުމާއި އެއްގޮތަށް މަސައްކަތް ކުރިއަށް ގެންދޭތޯ މަރުކަޒުގެ އޮފީހުގެ ފަރާތުން ބަލާ ޗެކްކޮށް ހަދާނެއެވެ. އަދި އެއްވެސް ނުކުތާއަކާއި ޚިލާފުވެއްޖެނަމަ އެކަމެއް މަސައްކަތާއި ޙަވާލުވި ފަރާތަށް އަންގަންވާނެއެވެ. އިސްލާޙުނުކޮށް ތަކުރާރުވާނަމަ އެ ތަކުރާރުވީ ކަމެއްގެ ނިޞްބަތަށް ބަލާ ކޮންޓްރެކްޓް ޓާރމިނޭޓް ކުރެވޭނެއެވެ.
   16. މަސައްކަތާއި ހަވާލުވިފަރާތުން ހުށައަޅާފައިވާ ޕްރޮޕޯސަލްއާއި އަދި މަޢުލޫމާތު ޕެކޭޖާއި (އެނެކްސް އެއްގެ ގޮތުގައި ހިމެނިފައި) ޚިލާފަށް ކަންތައްތައްކުރާނަމަ، މިމަރުކަޒުގެ ފަރާތުންނާއި، ކްއާރޓަރމާސްޓަރ ސަރވިސްގެ ފަރާތުން އެކަމެއް ރަނގަޅުކުރުމަށް އަންގާ އެކަމެއް ރަނގަޅުނުކޮށް ތަކުރާރުވަމުންދާނަމަ، ކަމުގެ ކުޑަ ބޮޑުމިނަށްބަލާ އެއްބަސްވުން ވަގުތުން އުވާލުމުގެ އިޚްތިޔާރު މަސައްކަތް ހަވާލުކުރި ފަރާތަށް ލިބިގެންވެއެވެ.
   17. މަސައްކަތާއި ހަވާލުވި ފަރާތުން، ޝަރީޢަތާއި ނުވަތަ ޤާނޫނާއި ޚިލާފުވުމުގެ ކުށުގައި އަދަބެއް ލިބި ނުވަތަ އެފަދަ ކުށެއްގެ ތުހުމަތުގައި ބަންދުކުރެވިގެން ނުވަތަ އެފަދަ ކަމެއްގައި ނަޞޭޙަތް ދެވިއްޖެނަމަ، އެކަމެއްގެ ބާވަތުން މަސައްކަތް ހަވާލުވި ފަރާތުގެ ކިބައިން މަސައްކަތް ވަގުތުން ވަކިކޮށް، އެހެން ފަރާތަކާއި މަސައްކަތް ހަވާލުކުރުމުގެ އިޚްތިޔާރު މަސައްކަތް ހަވާލުކުރި ފަރާތަށް ލިބިގެންވެއެވެ.
   18. މަސައްކަތް ފަށާތަނުންވެސް ނުވަތަ އެއްބަސްވާ ގޮތަށް ކެއުމުގެ ކަންކަން ހަމަޖައްސައި ދެވެން ނެތިގެން ހުއްޓާލުމަށް ގަސްދުކުރާނަމަ، 03 (ތިނެއް) މަސްދުވަހުގެ ކުރިން ލިޔުމުން އެކަން މަސައްކަތް ޙަވާލުކުރި ފަރާތަށް ހުށައަޅަންވާނެއެވެ. އަދި މަސައްކަތް ޙަވާލުކުރި ފަރާތުން މިކަން ޤަބޫލްކޮށް ވަކި ގޮތަކަށް ނިމެންދެން ކައްކާ ކާންދިނުމުގެ އެންމެހާ ކަންކަން ކާތަކެތީގެ ކޮލިޓީއަށް އިތުރު ބަދަލެއް ނާންނާގޮތެއްގެމަތިން ކެއިން ބުއިމުގެ އެންމެހާ ކަންކަން މި މަރުކަޒްގައި ހަމަޖައްސައި ދޭންވާނެއެވެ.
   19. މަސައްކަތް ހަވާލުކުރި ފަރާތުން މަސައްކަތް ނިމުމަކަށް ގެނައުމަށް ބޭނުންވެއްޖަނަމަ، 03 (ތިނެއް) މަސްދުވަހުގެ ނޯޓިސް އެއް ދިނުމަށްފަހު މަސައްކަތް ނިމުމަކަށް ގެނައުމުގެ ފުރިހަމަ ބާރު މަސައްކަތް ޙަވާލުކުރި ފަރާތަށް ލިބިގެން ވެއެވެ.
   20. ކޮންޓްރެކްޓް މުއްދަތު ހަމަވެ، ނުވަތަ މުއްދަތު ހަމަވުމުގެ ކުރިން މަސައްކަތް ދޫކޮށް ދިއުމާއިއެކު ކޮންޓްރެކްޓަރ ގެ ތަކެތި ވީ އެންމެ އަވަހަކަށް ގެންދަން ޖެހޭނެއެވެ. ކޮންޓްރެކްޓަރ އާއި ޙަވާލުކުރެވިފައިވާ ސަރަހައްދު ސާފްކުރަން ޖެހޭނެއެވެ.

08 ޖޫން 2023މ.

**މަޢުލޫމާތު ޕެކޭޖް ތައްޔާރުކުރި:- ކިޔު.އެމް.އެސްގެ ފަރާތުން މަޢުލޫމާތު ޕެކޭޖް ޗެކްކުރި:-**

ސޮއި: ސޮއި:

ރޭންކާއި ނަން: ވއ2 ޢަބްދުﷲ ޒުހުރީ (ސނ: 4525) ރޭންކާއި ނަން: (ސނ: )

ލ.ކާނަލް އިސްމާއިލް ޝަރީފް

(ކޮމާންޑިންގ އޮފިސަރ)